GOLF VIEW HOTEL RHODES - Ρόδος, Ελλάδα\nGolf View Ρόδος\n20 Km Rodou Lindou Avenue, (Ex.Golf View), Ρόδος, Ελλάδα\nΤο Rodos Blue Ξενοδοχείο είναι κατάλληλο για διαμονή στα Αφάντου. Αυτό το άνετο ξενοδοχείο άνοιξε το 1990 και ανακαινίστηκε το 2009.\nΑυτό το ξενοδοχείο είναι περίπου 12 χλμ μακριά από Μονή Φιλερήμου. Η απόσταση ανάμεσα στο κέντρο των Αφάντου και το ξενοδοχείο είναι 2 χλμ.\nΥπάρχουν 54 δωμάτια για μη καπνιστές με σύγχρονες ανέσεις, όπως κλιματισμό, τηλεόραση, μπαλκόνι, μίνι ψυγείο και καναπέ. Μερικά δωμάτια έχουν υπέροχη θέα στη θάλασσα. Τα δωμάτια διαθέτουν μπάνια εξοπλισμένα με ντους και σεσουάρ.\nΤο Rodos Blue Ξενοδοχείο βρίσκεται 20-λεπτά οδικώς από το αεροδρόμιο Κρατικός Ρόδου «Διαγόρας».\nΥπάρχουν υπηρεσίες να νοικιάσουν οι επισκέπτες ποδήλατο στο Rodos Blue Ξενοδοχείο για να δουν τα αξιοθέατα των Αφάντου.\nΤο Rodos Blue Ξενοδοχείο χαίρεται τα παιδιά, προσφέροντάς τους κούνιες, αίθουσα παιχνιδιών και παιδική χαρά. Το ξενοδοχείο προσφέρει θαλάσσιο σκι, μπάσκετ και πίνγκ-πόνγκ καθώς και χώρο για ηλιοθεραπεία, ξαπλώστρες και πισίνα.


Τελεφερίκ σκι Turon: Ξενοδοχεία σε κοντινή απόσταση\nΤελεφερίκ σκι Turon Ξενοδοχεία - Λα Μονζί\nΤελεφερίκ του Pic du MidiΑυτό το μέρος (Τελεφερίκ του Pic du Midi) βρίσκεται στην καρδιά της πόλης (Λα Μονζί), γι' αυτό σας προτείνουμε να το επισκεφτείτε κατά τη διάρκεια της διαμονής σας. Αν επιθυμείτε να εξερευνήσετε ορισμένα από τα πάρκα εδώ (Λα Μονζί), τα ακόλουθα μέρη βρίσκονται σε κοντινή απόσταση: Δρόμος Col de Tourmalet και Όρος Pic du Midi de Bigorre.\nΤελεφερίκ σκι Turon: Μάθετε περισσότερα\nΤελεφερίκ σκι Turon - Τοποθεσία\nΛα Μονζί - Εδώ βρίσκεται το ακόλουθο σημείο ενδιαφέροντος: Τελεφερίκ σκι Turon. Μπορείτε να περάσετε χαλαρά την ημέρα σας βλέποντας τα σημεία ενδιαφέροντος και εξερευνώντας την περιοχή. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Δρόμος Col de Tourmalet και Όρος Pic du Midi de Bigorre;\nΤελεφερίκ σκι Turon: Μέρη διαμονής σε κοντινή απόσταση\nΔείτε μήπως σας ταιριάζει αυτό το ξενοδοχείο της περιοχής (Τελεφερίκ σκι Turon).\nRésidence Tourmalet - απέχει 0,1 χλμ.\nΤελεφερίκ σκι Turon - Τι μπορείτε να δείτε και να κάνετε στη γύρω περιοχή\nΤελεφερίκ σκι Turon: Τι μπορείτε να δείτε στη γύρω περιοχή\nΤελεφερίκ σκι Turon: Τι μπορείτε να κάνετε στη γύρω περιοχή\n• Τελεφερίκ του Pic du Midi\nΤελεφερίκ σκι Turon - Πώς να έρθετε


Gooddeals - Αγορά & τοποθέτηση 1 Συστήματος Συναγερμού Αυτοκινήτου avital 3100L - Όλα Τα Deals, Προσφορές, Κουπόνια\nΓια να το αγοράσεις με έκπτωση 20.00% στην τιμή των €79,00 θα ανακατευθυνθείς στη σελίδα του deal site GoodDeals! Όλες οι προσφορές τα deals και κουπόνια από το deal site GoodDeals στην καλυτερη τιμή μόνο εδώ!\ngooddeals.gr/photos/gal1_303.jpg" alt="Αγορά & τοποθέτηση 1 συστήματος συναγερμού αυτοκινήτου Avital 3100L ” />\nΔες περισσότερες λεπτομέρειες για Αγορά & τοποθέτηση 1 συστήματος συναγ… και τους τρόπους πληρωμής για να το αγοράσεις στην ιστοσελίδα του dealsite GoodDeals!\nΌλες οι προσφορές, deals, κουπόνια με εκπτώσεις έως 90% μόνο εδώ! Εδώ θα βρεις όλες τις προσφορές και τα deals από το deal site GoodDeals στην καλυτερη τιμή! Αυτή η προσφορά έχει έκπτωση 20.00%! Για να δεις περισσότερες λεπτομέρειες και να το αγοράσεις στην τιμή των €79,00 θα μεταβείς στη σελίδα του deal site GoodDeals!\nΗ προσφορα που βλεπεις ανηκει στην κατηγορια Αυτοκίνητο Deal για την πολη Θεσσαλονίκη . Οι συμμετοχες που εχει μεχρι τωρα ειναι 17 . Πατωντας στο κοκκινο κουμπι -ΔΕΣ ΤΗΝ ΠΡΟΣΦΟΡΑ- μπορεις να το αγορασεις απο την ιστοσελιδα GoodDeals\nΒρισκεστε εδω: Αρχικη » Προσφορες » DEALS » Αυτοκίνητο » Αγορά & τοποθέτηση 1 συστήματος συναγερμού αυτοκινήτου Avital 3100L


Τομ Πόικερτ, Ο Αρτώ θυμάται τον Χίτλερ και το Καφέ Ρομάν |\nΜΠΡΕΧΤ (2), Ο καλός άνθρωπος του Σε Τσουάν\tΘΑΛΑΣΣΑ ΠΛΑΤΙΑ. ΤΟ ΠΑΡΑΛΙΑΚΟ ΜΕΤΩΠΟ ΚΑΙ Η ΠΕΡΙΠΤΩΣΗ ΤΗΣ ΚΑΛΛΙΘΕΑΣ\nΤομ Πόικερτ, Ο Αρτώ θυμάται τον Χίτλερ και το Καφέ Ρομάν\nθίασος ULULO, θεατρική σκηνή του Συλλόγου Ελλήνων Αρχαιολόγων\nΟ Καλλιτέχνης και ο ναζισμός\nΕίναι προφανές πως το πολιτικό θέατρο έχει επιστρέψει. Οι καλλιτέχνες όλο και πιο πολύ αφορμώνται από τις πολιτικές καταστάσεις γύρω μας και ζητούν μέσα από παλιότερα ή σύγχρονα κείμενα να μιλήσουν για την εποχή μας και να εξηγήσουν την εποχή μας. Το φαινόμενο του ναζισμού ήταν φυσικό να απασχολήσει το θέατρο. Η ανοδική τάση της Χρυσής Αυγής, η παγίδευση στο λόγο της ανθρώπων από διάφορα κοινωνικά στρώματα, ακόμα και από τα πιο μορφωμένα της ελληνικής κοινωνίας, ο λόγος του μίσους και οι βίαιες πράξεις που προκαλεί, όπως εκφέρεται τόσο από την Χ.Α. όσο και από κόμματα του κυβερνητικού συνασπισμού, όταν μάλιστα μιλάμε για μια κοινωνία και μια χώρα που υπέστη τα πάνδεινα 70 χρόνια πριν από τον θηριώδη ναζισμό είναι φυσικό να προκαλεί τους καλλιτέχνες. Πώς γίνεται ένας καλλιτέχνης, ένα μεγάλος καλλιτέχνης, όπως ο Πάουντ, για παράδειγμα να έλκεται από τις φασιστικές ιδέες; Πολύ περισσότερο πώς γίνεται να τις υπηρετεί με το έργο του; Οι καλλιτέχνες που μέχρι τώρα έχουν δηλώσει άμεσα ή έμμεσα υποστήριξη στη Χ.Α. ανήκουν κυρίως στην «εύπεπτη τέχνη». Όμως όσο η κρίση βαθαίνει, όσο η δημοκρατία αδυνατεί να υπερασπίσει τον εαυτό της, το πολιτικό σύστημα γίνεται κουρέλι και καταρρακώνονται κοινωνικές αξίες χτισμένες με αίμα, το πράγμα θα γίνεται δύσκολο, ενώ η εύκολη λύση θα παραμένει η καταφυγή σε ιδεολογήματα καθαρότητας, μεσιανισμού και βίας.\nΑπό την «Ιωάννα της Λοραίνης» του Ντρέγιερ, το 1928.\nΣτο ψυχιατρείο, 1943\nΗ ζωή και το έργο του Αντονέν Αρτώ θα μπορούσε να είναι απλά η παράθεση αυτών των δυο φωτογραφιών. Στην πρώτη, στο ρόλο του καλόγερου Μασέ στην συγκλονιστική «Ιωάννα της Λοραίνης» του Ντρέγιερ, το 1928. Στη δεύτερη, το 1943, στην ψυχιατρική κλινική Ροντέ. Ανάμεσα στην πρώτη και τη δεύτερη όχι ο χρόνος αλλά το Έρεβος. Σκαμμένο, παραμορφωμένο το πρόσωπο από τα οπιούχα και τη σχιζοφρένεια (;). Οι δαίμονες της ψυχής αποτυπώνονται οδυνηρά στη μορφή. Στο ταξίδι της τυραγνισμένης του ψυχής έχει ένα σύντροφο, πολύ διαφορετικό αλλά στο βάθος πολύ ίδιο, τον Μετρ Φρενχόφερ από το «Άγνωστο Αριστούργημα» του Μπαλζάκ. Και οι δυο, ο καθένας με άλλο τρόπο και για άλλους λόγους, κυνηγούν το απόλυτο –τη λέξη που θα εγκυστώσει το σύμπαν- και οι δυο αναζητούν το νόημα στο στερητικό «α-» των εννοιών. Όπως το διατύπωσε εύστοχα ο Τριστάν Τζαρά «Στο έργο του Αρτώ, απ’ την αρχή ως το τέλος του, υπάρχει ένα πεισματικό συνεχές, αυτό της σωματικής οδύνης που προβάλλεται στη διανοητική ζωή».\nΟ Αντονέν Αρτώ υπήρξε μια από τις εμβληματικότερες μορφές όχι μόνο του θεάτρου του 20ου αιώνα αλλά της σύγχρονης τέχνης εν γένει. Γεννήθηκε στη Μασσαλία το 1896, ασχολήθηκε με το θέατρο, τον κινηματογράφο, τη γραφή. Ενταγμένος στο σουρεαλιστικό κίνημα, οργισμένος με το «αφηγηματικό θέατρο της εποχής του», το οποίο αντιμετώπιζε ως αρρωστημένο μικραστικό κατασκεύασμα, γοητεύτηκε από πολιτισμούς και κουλτούρες εξωευρωπαϊκές: από το Μεξικό και από τις θεατρικές τεχνικές την Άπω Ανατολής, το τελετουργικό θέατρο της μακρινής Ασίας, που απέχει της ψυχολογίας και των χαρακτήρων και λειτουργεί συμβολικά μέσα από μια ιδιότυπη σωματικότητα, και έλπισε πως από εκεί εκκινώντας θα βρει τον πυρήνα, τη ρίζα και την αποκάλυψη. Δημιούργησε το «Θέατρο της Σκληρότητας»: «Εδώ και 4 αιώνες, δηλαδή από την Αναγέννηση και έπειτα, έχουμε εθιστεί σε ένα θέατρο περιγραφικό και αφηγηματικό , που αφηγείται την ψυχολογία […..] Η ψυχολογία, που αρκείται να αναγάγει το άγνωστο στο γνωστό, δηλαδή στο καθημερινό και συνηθισμένο, είναι η αιτία αυτής της πτώσης, αυτής της φοβερής απώλειας ενέργειας, που μου φαίνεται ότι φτάνει στο έσχατο όριό της. Και πιστεύω ότι το θέατρο αλλά και εμείς πρέπει να τελειώνουμε με την ψυχολογία». (Το θέατρο και το είδωλό του, μτφρ. δική μου).\n«Σας γράφω απόψε, Χίτλερ…»\nΤον Αρτώ έχει ως ήρωα ο δραματικός μονόλογος του Γερμανού συγγραφέα και σκηνοθέτη Τομ Πόικερτ (Λειψία, 1962). Έγκλειστος στην κλινική Ροντέ, ο Αρτώ συντάσσει μια σύντομη επιστολή προς τον Χίτλερ, στην οποία θεωρεί ότι «το σουρρεαλιστικό ουρλιαχτό» του δικτάτορα είναι η απάντηση στο εμετικό μικροαστικό θέατρο των καιρών του. Από το ήσσονος σημασίας αυτό επεισόδιο αφορμάται ο Πόικερτ για να συντάξει ένα μονόλογο στον οποίο ο Αρτώ θυμάται στο λευκό δωμάτιο της κλινικής μια συνάντηση με τον Χίτλερ όπου του εξέθεσε μέσα από τον παραληρηματικό του λόγο την ανάγκη για μια νέα τέχνη αποκαθαρμένη από τα άθλια βαρίδια του παρελθόντος. Αυτό που κυρίως περιφρονεί είναι η ψεύτικη, όπως τη θεωρεί, αντισυμβατικότητα των ομοτέχνων του. Μιλά για «μουμιοποίηση του θεάτρου». Λέξεις όπως θάνατος, μακάβριος, μούμια, σάπιος, έρχονται ξανά και ξανά στο λόγο του. Βλέπει στο Χίτλερ τον απελευθερωτή της τέχνης. Το σώμα του και η κραυγή του δικτάτορα ορίζουν ένα νέο είδος τέχνης που θα πηγάζει από το σώμα και στο σώμα θα γυρνά ως έκρηξη και ανατροπή.\n«Ρήξη / ριζοσπαστική ανατροπή/ όπερ σημαίνει γκρέμισμα εκ θεμελίων/ η Ευρώπη ολόκληρη ΑΥΛΑΙΑ ΤΕΛΟΣ/ στο αστικό τους θέατρο/ όχι σώμα/ Κύριέ μου,/ αλλά εκρήξεις σωματικές/όχι ιδέα/ αλλά εκρήξεις ιδεολογικές/ /όχι φύση/ αλλά εκρήξεις φυσικές /απ’ άκρου εις άκρον στην Ευρώπη/ συμβιβασμούς δεν θα δεχτώ/ κοινοτοπίες και ειωθότα ομοίως δεν θα τ’ ανεχθώ/ και μισαλλοδοξίες δεν θ’ ανεχθώ»\nΤο θέμα του Πόικερτ σαφώς δεν είναι να καταδείξει το βύθισμα μιας μεγαλοφυΐας στο σκοτεινό κόσμο της τρέλας ούτε βέβαια να παρουσιάσει τις βασικές αρχές του Αρτώ για το θέατρο. Το ερώτημα που βάζει ο Πόικερτ αφορά στο γιατί κάποιοι καλλιτέχνες έλκονται από τον ναζισμό. Όπως το λέει ο σκηνοθέτης της παράστασης «Το ουσιαστικό ερώτημα που τίθεται είναι οι μηχανισμοί παγίδευσης των διανοουμένων στην τερατώδη γοητεία του φασισμού και των ολοκληρωτικών συστημάτων».\nΚαι δεν το απαντά ή δεν το απαντά με τη γενικότητα που του πρέπει, αλλά μένει σε μια προσπάθεια να αποσαφηνίσει τη συγκεκριμένη περίπτωση και μάλιστα ελλιπώς. Άλλωστε στο κείμενο δεν διασαφηνίζεται αν είναι πράγματι ο Αρτώ ή κάποιος τρόφιμος ψυχιατρικής κλινικής που ταυτίζεται μαζί του και με αυτό το μέρος της ιστορίας του.\nΟ Δημήτρης Καντιώτης έστησε μια παράσταση σε λευκό –το λευκό του ψυχιατρείου, το λευκό της ανυπαρξίας (σκηνικό Ηλίας Λόης που συνέθεσε και την βιντεοπροβολή, ως μέρος του σκηνικού). Η παράσταση «διάβαζε» το κείμενο χωρίς να επιβάλει ερμηνείες στο θεατή. Δεν έδωσε απαντήσεις εκεί όπου υπήρχαν μόνο ερωτήματα. Παρ’ όλ’ αυτά χρειαζόταν να κάνει μερικά τολμηρά βήματα παραπέρα. Να αντιπαραθέσει στην αποτελεσματική επιλογή του λευκού τη μαύρη σκάλα που οδηγεί στο ασυνείδητο και επηρεάζει την πολιτική επιλογή, όχι ως πολιτική αλλά ως επιλογή.\nΤη σκηνοθετική θέση ακολούθησε πιστά η ερμηνεία του Νίκου Παντελίδη, που δεν έπεσε στην παγίδα να πέσει στις ευκολίες των εξάρσεων και των ανεξέλεγκτων κινήσεων και μορφασμών. Παρ’ όλ’ αυτά έχει ακόμα περιθώριο να ψάξει το ρόλο και να βαθύνει ουσιαστικά την ερμηνεία του, που έμενε κάπως στην επιφάνεια. Ο Αρτώ υποφέρει κι αυτό πρέπει να φανεί στην σκηνή. Το επιτυχές εύρημα ήταν η ζωντανή παρουσία της μουσικής –Μότσαρτ και Κλάους Νόμι. Στο τσέλο ο Γιώργος Ταμιωλάκης και στο τραγούδι ο Andre Μaia με λευκά κοστούμια εποχής και αντίστοιχες (μολονότι «πειραγμένες» κομμώσεις). Tαλαντούχος ο νεαρός τσελίστας και μαγικός ο Μaia –που η υπογράφουσα την στήλη τον παρακολουθεί εδώ και τρία χρόνια με πολύ θαυμασμό, μια εξαιρετική φωνή τενόρου με πλούσια ερμηνευτικά προσόντα και πολύ καλός στα περίφημα fados της πατρίδας του της Πορτογαλίας. Οι δυο τους αναλαμβάνουν να «ντύσουν» μουσικά την παράσταση με άριες που ακούγονται σχηματικά, σχεδόν αστεία, έχοντας στεγνώσει την όπερα από κάθε συναίσθημα, ομορφιά και μουσική σημασία. Μια μεγάλη τέχνη που μπορεί να χάσει την αξία της μένοντας στα στενά πλαίσια μια ταξικής κουλτούρας.


Μόρια Ποντιακής Γλώσσας..συνέχεια7η… – Pontiakilelapa's Blog\nΜόρια Ποντιακής Γλώσσας..συνέχεια7η…\nΣτις 18 Φεβρουαρίου, 2011 Από pontiakilelapa Κατηγορία: Ποντιακός Λόγος (Σύνταξη & Γραμματική)\nΑπαντά στο ποιήμα ο Γιάννες και ο δράκον και σημαίνει τουλάχιστο: Παρακαλώ σε, δράκε μου αφ’ς με καν πέντ’ ημέρες.\nΚάτι – κατ’ – κα’\nΕίναι και αόριστη αντωνυμία και σημαίνει κάποιος.\nΕίναι συγκεκομμένοι τύποι το κάτω και έχει την ίδια σημασία: Ο βασιλέας ερούξεν αν’ και κα’ και εράεψεν ατέν. Εδέβαν κα’ η δουλεία. Αποβραδής εκείσαν κα’ άχαροι.\nΚαμμέρ – κάμμερου – κάπερ – κάπερου.\nΚατά Α. Παπαδόπουλου από το κάπου μέρ’ και σημαίνει κάπου, σε κάποιο μέρος. Εξέβεν ας ‘ς σ’ οσπίτ και κάμμερ θα επέγ’νεν. Σειτ’ εκείνος κάμμερ επήεν. Εκατήβεν ‘ς σην Πόλ’ για να βάλλ’ α κάμμερ, να μαθάν’ την τέχνην.\nα) Ουδέποτε: Πάει, πάει και καμμίαν ΄κι τελείται. Κι άλλο ‘κι γλυτώντζ καμμίαν.\nβ) Ποτές: Καμμίαν οι αθρώποι πορούν ωβά κ’ ευτάνε. Τον σαφλέαν καμμίαν παίρ’ κανείς;\nΚάθε – κάθεν – κάθαν\nΈγινε από την κατά και σημαίνει κάθε, έκαστος, πας: Κάθαν χρόνον απ’ έναν οκάν κερίν θα στείλ’ ατόν. Κάθαν βραδήν θα πίνω ας σο αίμα σ’.\nΚαθώς – καφούς (Αμισού)\n1) Όπως: Καθώς που λές, νε κορασόν, άμε απόθεν έρθες. Καθώς ευτάς εσύ, πάντα εφτωχοί θα είμες. Καθώς έφαγα το πρωί, ‘κι πεινώ.\n2) Ευθύς μόλις: Καθώς εκλείδωσεν την πόρταν, κάποιος έκουξεν. Καθώς εσίμωσεν ΄ς σο ποτάμ’ εξέγκεν τα λώματα ‘τ’.\nΚάπου – κάπ’\nΕίναι και τοπικός προσδιορισμός και σημαίνει:\n1) Σε κάποιο μέρος: Έναν ημέραν κάπ’ επέγν’ναν. Κάπου ‘ς σην Άσπρη θάλασσαν καράβ’ αρματωμένον.\n2) Πότε – πότε: Κάπου κάπου εχόνιζεν, κάπου βρεχήν εντούνεν.\n3) Μήπως: Φοβούμαι καπ’ λες ατό. Φουούμαι κάπ’ ακούει ατό.\n4) Κάπου – κάπου ή κάπ’ και που, σημαίνει κάποτε. Γερλήδες ευρίουσαν κάπ’ και που ‘ς σα χωρία.\nΚατ’ – κά (Κερ.)\nΕίναι ουδέτερο της αόριστης αντωνυμίας κάτς και σημαίνει:\n1) Γιατί δεν: Κάτι τερείς τον ποταμόν πως πάγ’νε τα κιφάλα. Κάτι πας παίρεις ατό για το μωρό σου.\n2) Δεν: Κάτι λες επαλαλώθεν (Δεν λες ότι…) Κάτ’ ‘κ είπα σε μη καυχαίνεσαι. Κάτι λες όλ’ έμαθαν ατό.\nΚέσου – τσέσ’ – τσέσου (Οφ.)\nΈγινε από το και έσω και σημάινει:\n1) Κίνηση οριζόντια: Ας σο σχολείον κεσ’ έρχουμαι. Ας σ’ οσπίτ κεσ’ εδέβεν.\n2) Μεταφορικά σημαίνει έννοια προερχόμενη από κάποιο: Ας σον Γιώρ’ κεσ’ τον Αέρ πα ενεράστα. Ας σον κύρ’ ν άτ’ κεσ’ ατόν πα τιμούνε.\n3) Με χρονικά ονόματα και επιρρήματα φανερώνει αόριστο χρονικό σημείο: Οψεκέσ’, αροψέ κεσ’, αροχτεσκέσου. Ντ’ εδέβαμε τα ημέρας κεσ’ ερρώστεσα.\n4) Στο ιδίωμα της Νικόπολης φανερώνει αναφορά προς το προηγούμενο όνομα: Εγώ γράμματα κεσ’ κι ξέρω.\nΊσως από το και έσω ‘κι και σημαίνει δεν: Κέσκι κανώ (δε μπορώ).\nΚεντί – κιαντή\nΕίναι τούρκικο και σημαίνει ο ίδιος:\n1) Σαν οριστική αντωνυμία: Κεντί εγώ εποίκα ‘το. Του κεντί σ’ εποίκες ατό και μη κατηγοράς κανέναν.\n2) Σαν αυτοπαθής έναρθρος: Την κιαντή σ’ εκόμπωσες. Την κιαντήν ατ’ εζεμίωσεν.\n(ού – ούκ – ουκί – ‘κι – ‘κ – ουτσί – ουτσέ – ουτσ’ – τσε – τσ)\nΕίναι το ιωνικό, ουκί και σημαίνει:\n1) Δεν: Ογιά ού θελ’ ν’ αντρίζ’ ατό η πατσή. Κι θέλ’ ατόν, ‘κι θέλ’ ατόν, κυλίστ΄ατόν ας έρ’ ται.\nΣημείωση: Κάποτε εκφέρεται πλεοναστικά με το να μη: Να μη ‘κ έτρεχα εκεί, τιδέν ΄κι θα εγένουτονε.\n2) Κάποτε έχει διαζευτική και συγχρόνως υποθετική έννοια: Επορώ, ‘κ επορώ θ απάω (είτε μπορώ, είτε δε μπορώ, και μολονότι δε μπορώ). Θέλτς ‘κι θέλτς ατό έν, έρχεσαι ‘κ έρχεσαι εγώ θα πάω.\nΚιάμ – κιαμτό\nΕίναι και αντιθετικός σύνδεσμος και φανερώνει αντίθεση, ασυμφωνία, διαφορά. Ατά τίναν λές ατά; Εσέν κιάμ τίναν;\nΚιάρ – κιά’\nΈγινε από το και άρα και σημαίνει:\n1) Λοιπόν: Είπεν η μάννα ‘τ’ κιάρ λάλ’ ατον.\n2) Αλλά: Κιάρ πώς να πάγω, νεράσκουμ’ ατόν.\nΚιόλα – κέλα\nΈγινε από το και όλα και σημαίνει:\n1) Και μάλιστα: Ετοπλάεψαν και έφανε ατα κιόλα. Παίρ’ νε το μαλλίν και το γάλαν εμούν και σπάζ’ νε μας κέλα;\n2) Τόσο νωρίς: Επήες ‘ς σον παρχάρ κ’ έρθες κέλα; Τόμου ήρτεν έφυεν κιόλα;\nΛάχ – λάχοι\nΈγινε από την ευκτική οτυ αορίστου έλαχον και σημαίνει είθε: Λάχ’ λύουν τ’ αμαρτίας εμούν. Λάχ, Θεού πολλά καλά, έρ’ται βολικά.\nΟ Λυπηρίδης ο Θόδωρον!…\nΑγγελούδ’ιμ, Στέλιος Χαλκίδης.\nΜόρια της Ποντιακή Διαλέκτου...συνέχεια 2.\nΜόλις δημοσίευσε μια φωτογραφία instagram.com/p/Cdw7MGwof6XE… 16 hours ago\nΜόλις δημοσίευσε μια φωτογραφία instagram.com/p/CdlKcSTI2kBg… 5 days ago


Γιατί και οι κούκλες…(πρέπει να) αρρωσταίνουν\nΑφού οι αρρώστιες είναι για τους ανθρώπους πρέπει να είναι και για τις κούκλες.\n-Γιατί η βιομηχανία παιχνιδιών δημιούργησε Barbie με αμαξίδιο, προσθετικό μέλος ή χωρίς μαλλιά.\n-Πώς επηρεάζει μια κούκλα την ψυχοσύνθεση ενός παιδιού.\nΤύπος “barbie”. Αυτή είναι η φράση που χρησιμοποιούμε συνήθως εμείς οι γυναίκες, όταν θέλουμε γρήγορα και χωρίς πολλές λεπτομέρειες να αποτυπώσουμε την περιγραφή μιας άλλης γυναίκας. Και εννοούμε συνήθως χρησιμοποιώντας αυτή τη φράση “ταμπέλα” μία γυναίκα ψηλή, λεπτή και απόλυτα καλλίγραμμη, με μακριά ξανθά μαλλιά και γαλάζια μάτια, εκλεπτισμένης θηλυκότητας και προσεγμένης εμφάνισης.\nΤο πρότυπο αυτό εμφάνισης είναι γνωστό ότι εδώ και δεκαετίες έχει στοιχειώσει το μυαλό εκατομμυρίων γυναικών ως μοντέλο ιδανικής γυναίκας, οδηγώντας άλλες σε αιώνιες αυστηρές δίαιτες, άλλες σε ασταμάτητες αισθητικές επεμβάσεις κι άλλες σε μια χαμηλή ή εύθραυστη αυτοπεποίθηση σχετικά με την εικόνα σώματος.\nΠλέον, όμως, αρκετά έχουν αλλάξει στην εποχή που η αποδοχή της διαφορετικότητας είναι ένα ζητούμενο περισσότερο έντονο από ποτέ. Ένα ζητούμενο που ενθαρρύνει κάθε γυναίκα, ανεξάρτητα από τα χαρακτηριστικά της, να αντιληφθεί τη μοναδικότητά της. Πόσο μοναδική είναι αυτή και τα χαρακτηριστικά της και πόσο αξίζει για αυτό. Έτσι, μαζί με τις αλλαγές στα στερεότυπα της γυναικείας ομορφιάς άλλαξαν και … οι κούκλες.\nΠώς αλλάζει το γυναικείο πρότυπο “barbie”\nΠερισσότερα χρώματα δέρματος, μαλλιών και υφές, χρώματα ματιών και σχήματα προσώπου είναι αυτό που μπορεί να παρατηρήσει στις νέας γενιάς κούκλες barbie. Τα τελευταία χρόνια η η Mattel προσφέρει πλέον κούκλες Barbie με 5 σωματότυπους (ψηλό, μικροκαμωμένο και με καμπύλες), 22 χρώματα δέρματος, 76 χτενίσματα, 94 χρώματα μαλλιών και 13 χρώματα ματιών. Επίσης οι κούκλες Ken κυκλοφορούν σε 4 σωματότυπους, 18 χτενίσματα, 13 χρώματα δέρματος, 9 χρώματα ματιών και 22 χρώματα μαλλιών.Οι νέες κούκλες εντάσσονται στις 170+ κούκλες που από το 2015 στοχεύουν να καταρρίψουν τα στερεότυπα απέναντι στη διαφορετικότητα.\nΠροφανέστατα στόχος της εταιρείας είναι να βοηθήσει τα κορίτσια να καταρρίψουν τα στερεότυπα που αφορούν στη διαφορετικότητα, επαναπροσδιορίζοντας τι σημαίνει να είσαι «Barbie» ή να μοιάζεις με «Barbie».\nΑυτός είναι ο λόγος που η εταιρεία αποφάσισε να πάει ένα βήμα παραπέρα. Έτσι, στη βασική σειρά Fashionistas προστέθηκαν και κούκλες που νοσούν από κάποια ασθένεια ή αντιμετωπίζουν κάποιο πρόβλημα υγείας ή αναπηρίας.\nΠολλά έχουν αλλάξει, λοιπόν, από τότε που οι κούκλες αποτελούσαν στα χέρια των παιδιών ένα παιχνίδι συνώνυμο της ατσαλάκωτης ομορφιάς. Σήμερα γνωρίζουμε με βάση την άποψη της ψυχολογίας, ότι οι κούκλες αποτελούν ένα μέσο για να αντιληφθεί το παιδί καλύτερα τον εαυτό του, να πειραματιστεί με τη συμπεριφορά του σε σχέση με τους άλλους, να εξερευνήσει με τη δική του οπτική τον κόσμο. Και μέσα από τις ιστορίες που φτιάχνει κρατώντας μια κούκλα στα χέρια όχι μόνο ταυτίζεται με αυτήν αλλά και εξερευνά σημαντικά θέματα και συναισθήματα όπως η αγάπη και η φροντίδα ή η σχέση του ισχυρού και του αδύναμου. Τι άλλο έχει διαπιστωθεί; Ότι το παιχνίδι με τις κούκλες μπορεί, πέραν των άλλων κοινωνικών δεξιοτήτων, να αναπτύξει και την ενσυναίσθηση ενός παιδιού. Γι’ αυτό, όταν το παιδί αρρωσταίνει, θα πρέπει να αρρωσταίνει και η κούκλα του. Άλλα ακόμα κι αν δεν είναι το ίδιο που νοσεί, μια κούκλα που του υπενθυμίζει ή εξοικειώνει με τη σκέψη ότι η αρρώστια και η αναπηρία είναι μέρος της ζωής και πάλι χρήσιμη είναι. Μια και οι αρρώστιες είναι για τους ανθρώπους πρέπει να είναι και για τις κούκλες.\nΜε βάση αυτό προφανώς το σκεπτικό το 2020, η εταιρεία παιχνιδιών Μattel μέσα από τη Barbie συνεχίζει να προάγει το σεβασμό απέναντι στη διαφορετικότητα ανά τον κόσμο, προβάλλοντας και προσθέτοντας στη σειρά Fashionistas τις εξής κούκλες:\nΘέλοντας να αναδείξει τις τάσεις των μαλλιών από την πασαρέλα μέχρι την καθημερινότητα. Αν ένα κορίτσι αντιμετωπίζει πρόβλημα απώλειας μαλλιών, π.χ. λόγω χημειοθεραπείας, μπορεί να «δει» τον εαυτό του μέσα από αυτή την κούκλα.\nΜια κούκλα που χρησιμοποιεί προσθετικό μέλος\nΤο 2019, η Barbie κυκλοφόρησε κούκλες που παρουσιάζουν μόνιμες αναπηρίες όπως της κούκλας με αναπηρικό αμαξίδιο και ράμπα. Στη σειρά συμπεριλαμβανόταν μια κούκλα με προσθετικό μέλος, η οποία δημιουργήθηκε σε συνεργασία με τον 12χρονο Jordan Reeves τότε, που είχε σαν αποστολή να βρει δημιουργικούς τρόπους που βοηθούν τα παιδιά με αναπηρίες να ανακαλύψουν μια εμπειρία παιχνιδιού που θα τους αντιπροσωπεύει. Φέτος, στη σειρά προστέθηκε μια δεύτερη κούκλα με έναν πιο σκούρο τόνο δέρματος που έχει προσθετικό μέλος.\nΜια κούκλα Barbie με λεύκη Για να σχεδιαστεί αυτή η κούκλα, η Mattel συνεργάστηκε με έναν δερματολόγο ώστε να εξασφαλίσει ότι η λεύκη στην Barbie παρουσιάζεται σωστά. Πέρσι, αναρτήθηκε στη σελίδα της Barbie στο Instagram @BarbieStyle, το πρωτότυπο της κούκλας και έγινε το post με τα περισσότερα like της σελίδας.\nΈχουν απήχηση οι κούκλες “ασθενείς” στις πωλήσεις;\nΟι προσπάθειες της Barbie για την προβολή και την ένταξη της διαφορετικότητας, όπως φαίνεται αναγνωρίζονται. Οι 7 από τις 10 σε υψηλότερες πωλήσεις κούκλες ήταν κούκλες με διαφορετικότητα, συμπεριλαμβανομένης της κούκλας που χρησιμοποιεί το αναπηρικό αμαξίδιο. Στο Ηνωμένο Βασίλειο, και οι δύο κούκλες Barbie με αναπηρικό αμαξίδιο ήταν οι #1 και #2 κούκλες από τη σειρά Fashionistas σε πωλήσεις, ενώ παγκοσμίως, η #1 σε πωλήσεις του 2019 ήταν μια Barbie με σκούρο τόνο δέρματος, άφρο μαλλιά και καμπύλες.\nΚυκλοφορούν στην Ελλάδα;\nΟι νέες κούκλες Βarbie είναι διαθέσιμες και στην Ελλάδα. Οπότε το πιθανότερο είναι ότι θα τις συναντήσεις στα ράφια καταστημάτων που πωλούν παιχνίδια ακίνητες αμίλητες όπως όλες οι κούκλες άλλωστε. Η μόνη διαφορά από τις υπόλοιπες κούκλες; Το μήνυμα που έχουν να περάσουν είναι περισσότερο ηχηρό από ποτέ.


Ας αντισταθούμε στην πλύση εγκεφάλου που μας επιβάλλει πώς να είμαστε – Candia Doc\n20 Σεπτεμβρίου 2020 20 Σεπτεμβρίου 2020 ΕΛΕΥΘΕΡΙΑ ΜΗΛΑΚΗ\nΡοκανίζοντας τη δική μας αυτοπεποίθηση\nΕίναι δύσκολο να ξεχάσει κανείς ιστορίες απεγνωσμένης φτώχεις, όπως του Ινδού που μετέφερε στα χέρια του το πτώμα της γυναίκας του μέχρι το χωριό του, γιατί δεν είχε χρήματα για νεκροφόρα. Οι «βασιλείς του κόσμου», οι πολύ πλούσιοι δηλαδή, συγκεντρώνουν υπερβολικό πλούτο και μετά βάζουν στόχο το δικό μας εισόδημα, όπως αυτός στην παλαιά διαθήκη που έσφαξε την μοναδική κατσίκα του γείτονα για να κάνει τραπέζι στους επισκέπτες του, ενώ ο ίδιος είχε πολλές. Ο κάθε άνθρωπος του λαού, θέλοντας και μη, εκτίθεται στον τρόπο ζωής των βασιλιάδων, των μεγαλοαστών και των κάθε λογής κροίσων. Κυκλοφορούν τις Κυριακές εφημερίδες με περιοδικά που κυριολεκτικά εκθειάζουν τα μοντέλα, τις πριγκίπισσες, τις βασίλισσες και τις συζύγους των πλούσιων και ισχυρών. Βλέπουμε στο ίντερνετ τις διακοπές, τους γάμους, τα πάρτυ ανθρώπων που δεν έχουν καμία ανάγκη, που σε αυτόν τον κόσμο είναι όλα δικά τους.\nΚαι όμως ακόμα και αυτοί έχουν τα προβλήματά τους, όχι ότι έχω κάποια συμπάθεια γι΄αυτούς, αφού το μόνο που μου αρέσει σε αυτούς είναι τα υψηλής ραπτικής σύνολα που φοράνε. Η πριγκίπισσα λοιπόν της Σουηδίας, διάδοχος του θρόνου, Βικτώρια, είχε δηλώσει ότι έδωσε μάχες με τη νευρική ανορεξία και την κατάθλιψη και είχε πάει στην Αμερική, όπου μπήκε σε κλινική για να θεραπευτεί. Αν αρρώστησε η διάδοχος, φανταστείτε τι μπορεί να συμβεί σε μια συνηθισμένη κοπέλα, σε μια οικογένεια που τα καταφέρνει ή δεν τα καταφέρνει να ζήσει αξιοπρεπώς. Όταν μία έφηβη αποφασίσει κάποια στιγμή ότι πρέπει να σταματήσει να τρώει γιατί πρέπει να γίνει αδύνατη, ακόμα και αν δεν φτάσει στα άκρα (θάνατος), θα έχει προβλήματα αργότερα όσον αφορά τη συναισθηματική της ισορροπία αλλά και τη διαχείριση του βάρους της. Η ανορεξία εκδηλώνεται ύπουλα, δηλαδή σε κάνει να νιώθεις ευφορία όταν πεινάς, δηλαδή το αίσθημα της πείνας δεν σε κάνει να θέλεις να φας, αντίθετα σου προκαλεί ευχάριστα συναισθήματα και επιδιώκεις να έχεις συνέχεια αυτά τα συναισθήματα τρώγοντας ελάχιστα ή καθόλου. Μισή ντομάτα, μισή φρυγανιά, μισό ποτήρι του κρασιού γάλα…Δεν είμαι ειδικός στην ιατρική, δεν είμαι γιατρός ή διαιτολόγος, όμως έχω βρεθεί σε σχετικά συνέδρια και σαν πολίτης και σαν διερμηνέας και οι επιστήμονες πλέον το λένε καθαρά ότι οι διατροφικές διαταραχές σε παιδιά και εφήβους οδηγούν σε προβλήματα στο κοντινό και στο μακρινό μέλλον. Δεν μας φτάνουν δηλαδή όλα τα προβλήματα, για να το πούμε ξεκάθαρα, δεν φτάνει η ανάγκη του βιοπορισμού, πρέπει να είμαστε και αδύνατες, αλλιώς αξίζουμε λιγότερο σαν άνθρωποι. Και οι κυρίες τις ελίτ δίνουν το παράδειγμα, αυτές όμως δεν έχουν άλλες σκέψεις. Για το μέσο άνθρωπο η απόσταση ανάμεσα στην κατάθλιψη και στην ελπίδα είναι μόλις μερικά ευρώ.\nΤο πρότυπο είναι πολύ συγκεκριμένο. Ψηλή, αδύνατη, γυμνασμένη, το όμορφο πρόσωπο απόλυτα προαιρετικό. Όλο το καλοκαίρι μας ενημέρωσαν τι έκαναν στη Μύκονο η βραζιλιάνα Ιζαμπέλ Γκουλάρ, η σύζυγος του πρώην συζύγου της Μόνικα Μπελούτσι, Τίνα Κουνακέι και πολλές άλλες. Και φυσικά, μαθαίνουμε τα νέα της Κάθριν Μίντλετον, που από καλοθρεμμένη έφηβη κατάφερε να αποστεωθεί εντελώς και να γίνει μια τέλεια πριγκίπισσα, σαν ψεύτικη κούκλα. Η σύζυγος του πρίγκιπα Χάρυ, Μέγκαν Μαρκλ, η οποία εκτός από όμορφη είναι και…φεμινίστρια συμβουλεύει τις γυναίκες ότι το καλύτερο αξεσουάρ μιας γυναίκας που πάει για συνέντευξη για δουλειά είναι η…αυτοπεποίθηση. Λες και η αυτοπεποίθηση είναι κάτι που το αγοράζεις σαν να είναι τσάντα ή ρολόι. Η ίδια φαίνεται να στηρίζει την αυτοπεποίθησή της στην εμφάνισή και στο χαρακτήρα της, αλλά εκείνο που πλέον της ανοίγει πόρτες είναι το όνομα του συζύγου της. Σε άλλες εποχές, στο μεσαίωνα από όπου προέρχονται οι πρίγκιπες, το πρότυπο ομορφιάς ήταν εντελώς διαφορετικό και καταρχάς μια κοπέλα της αριστοκρατίας δεν ήταν σωστό να είναι αδύνατη, αφού αδύνατες ήταν οι δουλοπάροικοι. Για να μην αναφέρω ότι στο μεσαίωνα αυτές οι νύφες θα απορρίπτοντας έτσι κι αλλιώς. Τι να γίνει, έτσι εκμοντερνίζεται ο…θεσμός.\nΑς αντισταθούμε στην πλύση εγκεφάλου που μας επιβάλλει πώς να είμαστε. Ο καταναλωτισμός έχει επιβάλλει συγκεκριμένα στάνταρ εμφάνισης και ζωής. Όχι μόνο μας διαφημίζουν τη ζωή των πλουσίων, μας καλλιεργούν και την αμυδρή ελπίδα ότι, ξέρεις, αν γίνεις ψηλόλιγνη μπορεί να πετύχεις, μπορεί να κάνεις καριέρα, μπορεί να παντρευτείς εφοπλιστή. Και εντάξει το αδυνάτισμα είναι εφικτό αλλά για το ύψος χρειάζεται η κλίνη του Προκρούστη (βλέπε ανορεξία, ναρκωτικά κ.α.). Αν θέλει κανείς να δει μαζεμένη όλη την ελίτ της χώρας μας, μπορεί να δει το φωτογραφικό υλικό από το γάμο της κόρης γνωστού κοσμηματοπώλη. Κροίσοι, μεγαλοαστοί, μοντέλα, βασίλισσες της ομορφιάς, έκπτωτοι πρίγκιπες, το πρωθυπουργικό ζεύγος και μέλη της κυβέρνησης και του κυβερνόντος κόμματος. Φαντάζομαι πως η αίσθηση ότι είσαι πανίσχυρος πρέπει να είναι μεθυστική. Να θυμηθούμε όμως και τον αρχαίο Σόλωνα, που ιδεολογικά βρισκόταν κάπου στη μέση οδό. Μηδένα προ του τέλους μακάριζε. Στο κάτω κάτω της γραφής, ο πλούτος και η ισχύς στο μάταιο τούτο κόσμο παίρνουν ένα φυσικό τέλος.\nΗ Αυστρία φοβάται υπερφόρτωση του συστήματος υγείας – Τι δήλωσε ο Κουρτς\n29 Οκτωβρίου 2020 alekos1 alekos1 0\n1 1Share«Πράσινο φως» στην απόφαση του Πέδρο Σάντσεθ να παρατείνει...\nΔεν θα επιτρέψουμε την εξέλιξη σε μία κατάσταση όπου...\nΤους βασικούς άξονες του νέου νομοσχεδίου του Υπουργείου Εργασίας παρουσίασε σήμερα, κατά τη...


Γιώργος Ανεστόπουλος: Ποιές "ενέργειες επιτρέπουν" οι Μηχανές Αναζήτησης (White Hat SEO) για την προώθηση ιστοσελίδας\nΠοιές "ενέργειες επιτρέπουν" οι Μηχανές Αναζήτησης (White Hat SEO) για την προώθηση ιστοσελίδας\nΕισαγωγή στο White Hat SEO\nΤο White Hat SEO αφορά στις εγκεκριμένες στρατηγικές Search Engine Optimization που επιτρέπεται να χρησιμοποιήσουμε για να έχουμε την προώθηση της ιστοσελίδας μας σε υψηλότερες θέσεις στα αποτελέσματα αναζήτησης. Η Google δίνει σχετικές οδηγίες στους webmasters για αυτές τις στρατηγικές οι οποίες συνοπτικά είναι οι ακόλουθες:\nΠρακτικές White Hat SEO\nΒεβαιωθείτε ότι η ιστοσελίδα σας έχει μια ξεκάθαρη δομή καθώς και links με κείμενο. Κάθε σελίδα πρέπει να μπορεί να εντοπιστεί από ένα τουλάχιστον στατικό link με κείμενο.\nΠροσφέρετε ένα site map στους επισκέπτες σας για να έχουν μια ξεκάθαρη εικόνα της δομής του.\nΤα links σε κάθε σελίδα σας θα πρέπει να είναι σε λογικό αριθμό, καλό είναι να αποφεύγονται οι υπερβολές.\nΠροσφέρετε χρήσιμη και πλούσια πληροφόρηση και δημιουργήστε σελίδες που με ακρίβεια και σαφήνεια περιγράφουν το αντικείμενο που πραγματεύονται.\nΛάβετε υπόψη σας τις λέξεις που χρησιμοποιούν οι χρήστες για να βρουν την ιστοσελίδα σας και βεβαιωθείτε ότι αυτές περιλαμβάνονται στο κείμενο της. Είναι σημαντικό αυτά τα keywords να εμφανίζονται με φυσικό τρόπο στο κείμενο, τότε μόνο θεωρείται πρακτική White Hat SEO.\nΠροτιμάτε το κείμενο από τις εικόνες για να απεικονίσετε σημαντική πληροφόρηση. Τα Google crawler δεν μπορούν να αναγνωρίσουν το κείμενο το οποίο περιέχεται σε εικόνες. Εάν πρέπει να χρησιμοποιήσετε εικόνες αξιοποιήστε το “ALT” χαρακτηριστικό για να τις περιγράψετε.\nΒεβαιωθείτε ότι το <title> και το ALT χαρακτηριστικό είναι περιγραφικά και ακριβή.\nΕλέγξετε για broken links και την σωστή σύνταξη της HTML.\nΕάν χρησιοποιείτε δυναμικές ιστοσελίδες βοηθά στην ανίχνευση των ιστοσελίδων η χρήση σύντομων και λίγων παραμέτρων.\nΣτα images που χρησιμοποιείτε δώστε περιγραφικό τίτλο, δηλαδή το my-new-black-kitten.jpg έχει πιο πολύ πληροφόρηση από το IMG00023.JPG.\nΒεβαιωθείτε ότι επιτρέπετε στα Google bots να ανιχνεύσουν την ιστοσελίδα σας χωρίς session IDs ή arguments τα οποία καταγράφουν την πορεία τους στην ιστοσελίδα σας.\nΒεβαιωθείτε ότι ο web server σας υποστηρίζει το If-Modified-Since HTTP header. Αυτό το χαρακτηριστικό επιτρέπει στον web server σας να πει στην Google αν το περιεχόμενο της ιστοσελίδας έχει αλλάξει μετά την τελευταία επίσκεψη των crawlers.\nΚάντε χρήση του robots.txt αρχείου για να καθοδηγείτε τους crawlers ποιές σελίδες να ανιχνεύσουν και ποιές όχι. Περισσότερες πληροφορίες μπορείτε να βρείτε στην Google.\nΑν χρησιμοποιείτε διαφημίσεις στην ιστοσελίδα σας βεβαιωθείτε ότι δεν μπλοκάρουν τις μηχανές αναζήτησης.\nΕάν αγοράσετε ένα content management system βεβαιωθείτε ότι το σύστημα δημιουργεί σελίδες και συνδέσμους τους οποίους μπορούν να ανιχνεύσουν οι μηχανές αναζήτησης.\nΒεβαιωθείτε ότι η ιστοσελίδα σας φαίνεται σωστά σε διαφορετικούς browsers.\nΒελτιστοποιήστε το χρόνο που χρειάζεται για να φορτωθεί η ιστοσελίδα σας.\nΣχεδιάστε τις σελίδες σας κυρίως για τους χρήστες σας και μετά για τις μηχανές αναζήτησης. Η βασική ερώτηση που πρέπει να κάνετε είναι αν η οποιαδήποτε αλλαγή που σκέφτεστε θα είναι χρήσιμη για τους χρήστες σας.


ΑΚΤΙΝΕΣ: Κυριακή ΙΔ’ Λουκά - «Και οι προάγοντες επετίμων αυτώ ίνα σιωπήση αυτός δε πολλώ μάλλον έκραζεν, υιέ Δαβίδ ελέησον με»\nΚυριακή ΙΔ’ Λουκά - «Και οι προάγοντες επετίμων αυτώ ίνα σιωπήση αυτός δε πολλώ μάλλον έκραζεν, υιέ Δαβίδ ελέησον με»\nΑποστολικό ανάγνωσμα: Εφεσ. ε΄ 8-19\n«Και οι προάγοντες επετίμων αυτώ ίνα σιωπήση αυτός δε πολλώ μάλλον έκραζεν, υιέ Δαβίδ ελέησον με» (Λουκ. ιη΄39)\nΙδιαίτερα σημαντικά τα όσα διαδραματίζονται σήμερα στην Ιεριχώ, η οποία για άλλη μια φορά δέχεται τη θαυματουργική επίσκεψη και επέμβαση του Ιησού. Και στις δυο επισκέψεις φαίνεται ότι ο Ιησούς στέκεται στον άνθρωπο και τα προβλήματα του. Διακρίνει τη σιωπηλή ή και με κραυγή επιθυμία των ανθρώπων να τύχουν του ελέους του. Αυτοί οι δυο ξεχωρίζουν ανάμεσα στο πλήθος που συνωστίζεται γύρω από τον Ιησού. Ο πρώτος είναι ο Ζακχαίος και ο δεύτερος είναι ο σημερινός τυφλός. Ο Ζακχαίος, όπως θα ακούσουμε και στο ευαγγέλιο της ερχόμενης Κυριακής, θέλει να δει, έστω και από μακριά τον Ιησού, μια και η αμαρτωλότητα του, η μικρόσωμη κατασκευή του και πλήθος των αμαρτιών του δεν του επέτρεπαν να το πράξει.\nΑντίθετα ο τυφλός πληροφορείται για την παρουσία του Ιησού και φωνάζει δυνατά «Ιησού, υιέ του Δαβίδ, σπλαχνίσου με». Κι όταν το προπορευόμενο πλήθος τον μάλωνε και τον καλούσε να σωπάσει, εκείνος φώναζε ακόμη πιο δυνατά: «Υιέ του Δαβίδ, σπλαχνίσου με» . Η επιμονή και η ένταση της φωνής του επιβεβαίωναν τη μεγάλη πίστη στο πρόσωπο του Ιησού τον οποίο αναγνώριζε, μέσα από τα γεμάτα ικεσία και δύναμη λόγια του, σαν τον αναμενόμενο μεσσία και Λυτρωτή.\nΚαι η πίστη έφερε το θετικό αποτέλεσμα. Ο Ιησούς, που είναι έτοιμος να ακούσει τη γεμάτη πόνο αλλά πίστη φωνή των ανθρώπων σταματά την πορεία και καλεί κοντά του τον άνθρωπο που ζητά τη βοήθεια του, είτε σιωπηλά, όπως το Ζακχαίο, είτε δυνατά, όπως σήμερα τον τυφλό.\nΗ προσευχή, με όποιο τρόπο κι αν εκφραστεί, όταν γίνεται με πίστη, στο τέλος γίνεται ακουστή από το Θεό. Ο Ιησούς, όχι μόνο στέκει για να ακούσει την επιθυμία – προσευχή των ανθρώπων, αλλά και δίνει και θετική απάντηση, είτε άμεσα είτε με λίγη καθυστέρηση. Μια καθυστέρηση που δεν οφείλεται στην υποτίμηση ή την παραφροσύνη του προσώπου που ζητά τη βοήθεια του, αλλά γιατί θέλει να βγει στην επιφάνεια η δύναμη της πίστης εκείνων που τον καλούν, όπως έγινε με τη Χαναναία και σήμερα με τον τυφλό. Άλλωστε και η προτροπή του Ιησού: «Αιτείτε και δοθήσεται υμίν, ζητείτε, και ευρήσετε, κρούετε, και ανοιγήσεται υμίν, πας γαρ ο αιτών λαμβάνει και ο ζητών ευρίσκει και το κρούοντι ανοιγήσεται» (Ματθ. ζ΄ 7-8), είναι μια προτροπή για επιμονή, αλλά συνάμα και μια διαβεβαίωση ότι θα εισακουστεί η προσευχή μας. Είναι ενδεικτικό το γεγονός ότι, ενώ οι άνθρωποι δυσανασχετούν, αντίθετα ο Ιησούς σταματά και δίνει εντολή να τον φέρουν κοντά του και στη συνέχεια τον ρωτά: «Τι θέλεις να σου κάνω»; Ο Ιησούς, ως Θεός γνώριζε την επιθυμία του τυφλού. Όμως με την ερώτηση ήθελε να καταστήσει σαφές στο πλήθος που τον ακολουθούσε ότι δεν επρόκειτο για ένα συνηθισμένο ζητιάνο, αλλά για έναν άνθρωπο που είχε δυνατή πίστη και με την οποία ζητούσε να θεραπευθεί.\nΈτσι και με μας. Παρά το ότι ο Θεός γνωρίζει τις επιθυμίες και ανάγκες μας, εν τούτοις θέλει να τις ακούσει και από το δικό μας στόμα. Μέσα από τον τρόπο και την ένταση της προσευχής μας θα φανεί προκαταβολικά η εκτίμηση μας σ’ αυτό που ζητούμε, δηλαδή το έλεος του Θεού και άρα ότι είμαστε άξιοι να το δεχθούμε, όπως έγινε σήμερα και με τον τυφλό.\nΠαράλληλα ο Ιησούς δίνει σήμερα ένα μήνυμα σε όλους μας. Ότι πρέπει να διαθέτουμε χρόνο για να ακούσουμε το συνάνθρωπο και τα προβλήματα του, ανεξάρτητα αν εμείς σαν άνθρωποι θα έχουμε τη δυνατότητα να βρούμε λύση στο πρόβλημα του. Η κατανόηση είναι αναγκαία στις μέρες μας, περισσότερο παρά ποτέ. Αυτή την κατανόηση όλοι την έχουμε ανάγκη.\nΚαι ο Ιησούς στέκει σήμερα με κατανόηση. Διακρίνει την πίστη του τυφλού και του λέει: «Ανάβλεψον». «Απόκτησε το φως σου η πίστη σου σε έσωσε». Ο τυφλός βρήκε αμέσως το φως του και ακολούθησε τον Ιησού δοξάζοντας το Θεό. Ο τυφλός δεν περιορίστηκε στο να ζητήσει απλά βοήθεια, αλλά χάρη στην πίστη του προσπέρασε τα εμπόδια και όταν εξασφάλισε τη θεραπεία αισθάνθηκε την ανάγκη να δοξολογήσει το Θεό για τη θεραπεία του. Με τον τρόπο αυτό αφήνει παράδειγμα σε όλους μας ότι πρέπει να ευχαριστήσουμε τόσο το Θεό, όσο και τους ανθρώπους για την μακροθυμία, την κατανόηση, το έλεος και την αγάπη τους.\nΟ τυφλός αισθάνεται την ανάγκη, μετά τη θεραπεία να δοξολογήσει το Θεό. Το παράδειγμα του το ακολουθούν και οι παρευρισκόμενοι. Έτσι κι εμείς πρέπει να δοξολογούμε και να ευχαριστούμε το Θεό όχι μόνο όταν εκδηλώνει σε εμάς προσωπικά το έλεος του, αλλά και όταν εκδηλώνει το έλεος του στους άλλους ανθρώπους. Γιατί η δοξολογία είναι συνειδητή έκφραση ευχαριστίας, όχι μόνο για την εκδήλωση του ελέους του, αλλά και για όλες τις καθημερινές μικρές ή μεγάλες δωρεές του. Και η ευχαριστία αυτή είναι αναγκαία, όπως διαπιστώσαμε τόσο στο σημερινό ευαγγέλιο, όσο και στο ευαγγέλιο της περασμένης Κυριακής. Η ευχαριστία είναι ακόμα απάντηση, αλλά και συναίσθηση της μακροθυμίας του Θεού στον καθένα από μας ξεχωριστά. Είναι ακόμα αφορμή για να γίνουμε παράδειγμα για εκείνους που πρόκειται να πιστέψουν σ’ αυτόν και να οδηγηθούν έτσι στην αιώνια ζωή, όπως ακούσαμε και στο σημερινό «Απόστολο».\nΑδελφοί μου, είναι πραγματικά αξιοθαύμαστη η πίστη του τυφλού τόσο πριν, όσο και μετά τη θεραπεία. Γιατί αναγνώρισε τη Θεότητα του Ιησού, μόνο στο άκουσμα του ονόματος του, έστω και αν δεν τον έβλεπε. Αναγνώρισε ακόμα στο πρόσωπο του τη δύναμη της λυτρωτικής αγάπης. Μιας αγάπης που παρακάμπτει εμπόδια, σκοπιμότητες ή άλλες προτεραιότητες και στο τέλος αναδεικνύεται στην υπέρτατη πράξη. Μιας αγάπης και μιας προσφοράς που σαν έννοια είναι συνώνυμη με το Θεό. Με τον τρόπο αυτό διδάσκει τόσο τους παρευρισκόμενους όσο κι εμάς τους μετέπειτα που τον ακολουθούμε ότι οι υψηλές ιδέες και αξίες, όπως αυτή της αγάπης δεν είναι απλή θεωρία, αλλά βίωμα και πράξη. Για τούτο και η φωνή των δυστυχισμένων δεν πρέπει να καταπνίγεται με το πρόσχημα αυτών των αξιών. Σήμερα ο Ιησούς επέκρινε έμμεσα όσους επιτιμούν τον τυφλό. Άμεσα όμως μας δίδαξε όλους ότι ο Θεός είναι αγάπη και ότι όσοι θέλουμε να τον ακολουθούμε αυτή την αγάπη πρέπει να εκδηλώνουμε. Η πίστη στο Θεό τότε μόνο αποκτά ουσία και αξία όταν εκφράζεται μέσα από την αγάπη που ξέρει να υπομένει, να ανέχεται και τέλος που ξέρει να διακονεί, να υπηρετεί τον πονεμένο άνθρωπο. Αυτή την πολυδύναμη πίστη ας αποκτήσουμε κι εμείς. Αμήν.


Για την περιπέτεια της υγείας του και το διάστημα που έμεινε εκτός αγώνων μίλησε ο Μάικλ Ολαϊτάν ο οποίος δήλωσε έτοιμος να επιστρέψει, πιο δυνατός ψυχολογικά και σωματικά.\nΈτοιμος, δυνατός και χωρίς φόβο να επιστρέψει στην ενεργό δράση δήλωσε πως είναι ο Μάικλ Ολαϊτάν σε συνέντευξη του στη Nova.\nΟ Νιγηριανός επιθετικός που προπονείται κανονικά πλέον με τον Ολυμπιακό μετά την περιπέτεια της υγείας του, μίλησε για το δύσκολο διάστημα που πέρασε από τις 2 Φεβρουαρίου και το ντέρμπι με τον Παναθηναϊκό και δήλωσε έτοιμος να επιστρέψει στους αγωνιστικούς χώρους.\nΑναλυτικά όσα δήλωσε ο Ολαϊτάν:\n«Δεν φοβάμαι πια. Η ζωή είναι έτσι, γεμάτη προκλήσεις. Όταν αντιμετωπίσεις την πρόκληση, μετράει πόσο δυνατός ή αδύναμος είσαι. Συμβαίνει. Συμβαίνει στη ζωή και κανείς δεν μπορείς να το αποτρέψει ή να πεις γιατί συνέβη. Αισθάνομαι έτοιμος και δυνατός. Δεν νομίζω ότι φοβάμαι. Δε φοβάμαι».\n1.02 8.75 25.00 1.30 2.60 5.49\n1.10 3.60 14.00 2.05 1.50\n6.50 2.20 1.95 5.75


Πάνω από 20 εκατ. αφίξεις από το εξωτερικό μετρούν τα αεροδρόμια Τρίτη, 03 Δεκεμβρίου 2019 00:01\nΠερί τα 20,5 εκατ. διεθνείς αεροπορικές αφίξεις καταγράφηκαν στα κυριότερα αεροδρόμια της χώρας στο δεκάμηνο, σύμφωνα με στοιχεία της Υπηρεσίας Πολιτικής Αεροπορίας και του Διεθνούς Αερολιμένα Αθηνών που παρουσιάζονται στο τελευταίο στατιστικό δελτίο του ΙΝΣΕΤΕ (Ινστιτούτο του Συνδέσμου Ελληνικών Τουριστικών Επιχειρήσεων), καταγράφοντας άνοδο 3,5% σε σύγκριση με πέρσι.\nΣε απόλυτα νούμερα, η διαφορά μεταφράζεται σε 687 χιλ. περισσότερους επιβάτες που ήρθαν στη χώρα μας αεροπορικώς από την αρχή του έτους. Η αύξηση συνεχίστηκε με επιταχυνόμενο ρυθμό και τον Οκτώβριο, φτάνοντας σε ποσοστό το 5,7% (91 χιλ. επιβάτες περισσότεροι).\nΣύμφωνα με το δελτίο του ΙΝΣΕΤΕ, η Αθήνα στο δεκάμηνο έχει αύξηση 11,6% σε σύγκριση με το 2018, ενώ και η Θεσσαλονίκη 7,5%. Στα ίδια επίπεδα με πέρσι ήταν η κίνηση στα περιφερειακά αεροδρόμια, με την άνοδο στις αφίξεις να ανέρχεται μόλις στο 0,6%\nΕιδικότερα, αύξηση καταγράφεται στα Δωδεκάνησα (+0,4%), όπου η μεγαλύτερη ποσοστιαία άνοδος ήταν στην Κάρπαθο κατά 8,5%, ακολουθεί η Ρόδος με 5,5% και η Κως. Αντίθετα στην Κρήτη καταγράφεται μείωση (-1,9%), που -όπως αναφέρεται- οφείλεται στο αεροδρόμιο του Ηρακλείου (-1,9%). Μικρή πτώση καταγράφεται στα Ιόνια Νησιά κατά 0,4%.Η μείωση προέρχεται από το αεροδρόμιο της Κέρκυρας (-3%), καθώς τα υπόλοιπα αεροδρόμια παρουσιάζουν αύξηση.\nΗ μεγαλύτερη διαφορά εντοπίζεται στις Κυκλάδες (6,2%). Μεγαλύτερη είναι η αύξηση στην Μύκονο (10,4%) και μικρότερη στην Σαντορίνη (2,6%).Τέλος,στην Πελοπόννησο καταγράφεται αύξηση 9,5%, που προέρχεται από το αεροδρόμιο της Καλαμάτας (+21,4%).\nΥποχωρούν οι οδικές αφίξεις\nΜικτή είναι η εικόνα στις οδικές αφίξεις. Τα στοιχεία δείχνουν πως τον Οκτώβριο υπήρξε άνοδος σε σχέση με τον αντίστοιχο μήνα πέρσι: καταγράφηκαν επιπλέον 31 χιλ. οδικές αφίξεις (+3,6%), με την πλειονότητα των μεθοριακών σταθμών να παρουσιάζει αύξηση. Στο δεκάμηνο όμως καταγράφηκαν 11,1 εκατ. οδικές αφίξεις παρουσιάζοντας μείωση 1,2% σε σχέση με την αντίστοιχη περίοδο του 2018.\nΚαλπάζουν τα έσοδα\nΤην ίδια ώρα, ξεπερνά τις προσδοκίες η άνοδος στα τουριστικά έσοδα. Σύμφωνα με τα στοιχεία της Τράπεζας της Ελλάδος, τα έσοδα κατέγραψαν άνοδο 16% το Σεπτέμβριο και 14% στο εννεάμηνο. Συγκεκριμένα, οι ταξιδιωτικές εισπράξεις διαμορφώθηκαν στα 16,088 δισ. ευρώ στο εννεάμηνο, από 14,1 δισ. ευρώ το αντίστοιχο διάστημα πέρσι, ενώ τον Σεπτέμβριο οι ταξιδιωτικές εισπράξεις ανήλθαν σε 2,84 δισ. ευρώ από 2,45 δισ. ευρώ. Πέρσι, στο σύνολο του έτους, ήρθαν την Ελλάδα 30 εκατ. επισκέπτες από το εξωτερικό, με τα έσοδα να φτάνουν τα 15,6 δισ. ευρώ, σημειώνοντας άνοδο 10,2% σε σύγκριση με το 2017.\nΌπως αναφέρουν φορείς του τουριστικού χώρου και επιχειρηματίες της τουριστικής αγοράς, το ζητούμενο πλέον είναι η αύξηση των εσόδων και της μέσης δαπάνης ανά επισκέπτη, κυρίως μέσω της αναβάθμισης του προσφερόμενου τουριστικού προϊόντος.


μεγάλη εβδομάδα | Lnas's place\nTags: Πάσχα, μεγάλη εβδομάδα\nΛίγο πριν το Πάσχα είχα ανακαλύψει ένα μοναστήρι κοντά στην περιοχή μου. Eντυπωσιασμένη από την ησυχία (δεν το είχαν ανακαλύψει πολλοί), την υπέροχη θέα και τις πολύ γλυκές φωνές των ψαλτών, έγινε το “στέκι” μου.\nEκείνη η χρονιά ήταν πολύ δύσκολη για μένα γενικώς και αυτός ο χώρος με ηρεμούσε. Kαθημερινά λοιπόν λίγο πριν τις 7 “ανηφόριζα” για το μοναστήρι. Mεγάλη Παρασκευή πρωί – Aποκαθήλωση. Ήταν η πρώτη φορά που έβλεπα κανονική αναπαράσταση. Θυμάμαι ότι εκείνη την Mεγάλη Παρασκευή έκλαιγα συνεχώς. Σα να έπεσε το φράγμα που με συγκρατούσε.\nTο βράδυ της Mεγάλης Παρασκευής έγινε η περιφορά. Eίχα ακούσει πολλές φορές για το τι ακολουθεί μετά αλλά δεν το είχα βιώσει. Ίσως γιατί η κούραση των ημερών με έκαναν να φεύγω κάπου στη μέση της διαδρομής. Όμως εκείνη τη χρονιά ήταν αλλιώς… Έμεινα μέχρι τέλους.\nEπιστρέφοντας ο Eπιτάφιος στον Nαό, οι πόρτες ήταν κλειστές. Ξεκίνησε ένας διάλογος ανάμεσα στον Iερέα και τον ψάλτη που είχε κλείσει την πόρτα. Tρόμαξα. O Iερέας κτυπούσε την πόρτα δυνατά. Όλο αυτό μου χαλούσε την ησυχία των ημερών. Kαι όμως γρήγορα κατάλαβα τι συνέβαινε. O Iερέας “παρίστανε” τον Xριστό όπου κτυπούσε τις πόρτες του Άδη. Tελικά οι πόρτες άνοιξαν… H νίκη. Kαι μαζί η λύτρωση. H δική μου, η δική σου, όλων μας… Aπό τότε δεν φεύγω ποτέ πριν το τέλος της Aκολουθίας.\nKαλή Aνάσταση! Eλπίζω να καταφέρω να “ανηφορίσω” και πάλι…


Super League - «Ντροπή της Θεσσαλίας η Λάρισα» :: Athletic Radio 104,2\nAthletic Radio 104,2 > Super League > «Ντροπή της Θεσσαλίας η Λάρισα»\n«Ντροπή της Θεσσαλίας η Λάρισα»\n«Ντροπή της Θεσσαλίας» χαρακτηρίζει την Λάρισα ο πρόεδρος του Ολυμπιακού Βόλου Αχιλλέας Μπέος.\nΔημοσίευση: 15 Φεβ 2011, 11:58 Eπιμέλεια: Athletic Radio\nΜετά την χθεσινή ανακοίνωση στην οποία χαρακτήριζε το νέο γήπεδο της Λάρισας «Μαντριγάλ», ο Ολυμπιακός Βόλου επανέρχεται με νέα ανακοίνωση στην οποία τονίζεται πως στόχος της «νεοφώτιστης» ομάδας είναι να ρίξει κατηγορία την ΑΕΛ γιατί, όπως αναφέρεται στην ανακοίνωση, η Θεσσαλία έχει κουρατσεί από την αλαζονεία της.\nΑναλυτικά η ανακοίνωση της ΠΑΕ Ολυμπιακός Βόλου: «Αν γράφαμε βιβλίο θα βάζαμε τον τίτλο «ΝΤΡΟΠΗ ΤΗΣ ΘΕΣΣΑΛΙΑΣ». Τη συνέχεια μάλιστα θα δώσει ο πρόεδρος μας σε κυριακάτικη αθλητική εκπομπή, στις 20 Φεβρουαρίου. Τελικά, όπως αποδεικνύεται, όλες οι παροιμίες είναι σωστές: «φωνάζει ο κλέφτης να φοβηθεί ο νοικοκύρης». Κουραστήκαμε πια με τις ανακοινώσεις διαμαρτυρίας σας που πίσω από αυτές προσπαθείτε να κρύψετε τη γύμνια σας και τη χειρότερη ομάδα των τελευταίων πρωταθλημάτων και δυστυχώς εσάς, τους δήθεν ηθικούς και περήφανους. Δεν υπάρχουν και δεν θα βρεθούν πια ομάδες που θα βάλουν δύο αυτογκολ για να σας σώσουν και μετά να σβήσουν από το χάρτη (περίοδος 2006-2007). Οποιαδήποτε άλλη ομάδα την περασμένη Κυριακή στο «ΜΑΝΤΡΙ-ΓΑΛ» χωρίς την οργάνωση και την πείρα του Ολυμπιακού Βόλου, θα είχε χάσει πριν καν βγει στον αγωνιστικό χώρο, από τα αίσχη που είχατε ετοιμάσει και τη ψυχολογική φόρτιση που προσπαθήσατε εκβιαστικά να επιβάλλετε. Η νόμιμη παρουσία του προέδρου μας στον αγωνιστικό χώρο σκοπό είχε να αποφορτίσει την ομαδάρα μας και οι παίκτες να ασχοληθούν με το αγωνιστικό κομμάτι και μόνο. Αν το πετύχαμε, το γνωρίζετε καλύτερα εσείς, αφού το αποτέλεσμα μιλάει από μόνο του. Όσες δε φορές κι αν αγωνιστούμε με την Λάρισα, η αγωνιστική μας αξία δεν μας επιτρέπει να χάσουμε, αφού είμαστε τουλάχιστον δύο κλάσεις ανώτεροι. Πρέπει να γνωρίζετε ότι οι ευχετήριες δηλώσεις του κ. Σάκη Τσιώλη, δεν υιοθετούνται ούτε από την ΠΑΕ ΟΛΥΜΠΙΑΚΟΣ ΒΟΛΟΥ, ούτε και από ολόκληρο το Βόλο, διότι αφορούν καθαρά προσωπική του επιθυμία. Άλλωστε η ομάδα μας ήταν προετοιμασμένη να σας κερδίσει και να σας ρίξει στη Β’ Εθνική γιατί όλη η Θεσσαλία έχει κουραστεί από την αλαζονεία σας. Εξάλλου όλες οι παροιμίες είναι σωστές: «ο πεθαμένος δεν κλάνει». Όσο για τις αναφορές στο επίσημο match programme της ΠΑΕ ΑΕΛ (σελ. 20) με τίτλο «Η ΧΑΡΑ ΤΩΝ ΑΝΥΠΑΡΚΤΩΝ», που προσπαθεί να μειώσει τον Ολυμπιακό Βόλου και τους υπέροχους φιλάθλους του, ενώ όλο το κείμενο χαρακτηρίζεται από το εμπρηστικό του στιλ, να σας πούμε ότι …θα μας λείψουν. Καλό είναι να επιστρέψετε γρήγορα στην κατηγορία, πράγμα δύσκολο, αφού έχουμε αποκτήσει ιδανική πελατειακή σχέση με την ομάδα σας, επί προεδρίας Αχιλλέα Μπέου. Καλώς τα παιδιά!\nΕπίσης να σας δώσουμε μερικές συμβουλές για την παρουσία σας στη Β’ εθνική. Πρώτον, να εκδίδετε ειδικό εισιτήριο για τις ομάδες που θα επισκεφτούν το «ΜΑΝΤΡΙ-ΓΑΛ», όπως γίνεται στα μουσεία ανά τον κόσμο και να τους ξεναγείτε στο χώρο που δέρνετε τους ανυπεράσπιστους δημοσιογράφους. Δεύτερον, μία ακόμη καλή λύση για τη συντήρηση του χλοοτάπητα είναι να βάζετε δύο φορές την εβδομάδα τα πρόβατα που έχετε δίπλα στο μαντρί για να αποφύγετε τα έξοδα συντήρησης, συνδυάζοντας το τερπνόν δια του ωφελίμου. Κλείνοντας, σχετικά με το εμετικό πανό που αναρτήσατε την Κυριακή για το πρόσωπο του Προέδρου μας θα σας παραπέμψουμε σε μία ακόμη παροιμία: «όσα δεν φτάνει η αλεπού τα κάνει κρεμαστάρια» και για του λόγου το αληθές, σε εσάς αρέσουν τα events και επί χόρτου και επί πάγου, αφού είστε λάτρεις του life style και του fame story, «να σπρωχτούμε κι όπως πέσουμε». Πριν κλείσουμε, για σας τους Λαρισαίους μόλις σβήσουν τα φώτα, ξεκινούν τα ωραία, περιμένετε. Όσο για μας τους Βολιώτες, νιώθουμε όλοι περήφανοι τόσο για την ομάδα μας όσο και για τον πρόεδρο μας. ANTE ΓΕΙΑ, Τhis is Volos».\nNίκη μετά από τέσσερις αγωνιστικές


ΠΡΙΝ ΤΑ ΣΒΗΣΕΙ Ο ΧΡΟΝΟΣ: ΝΙΚΗΦΟΡΟΣ ΝΑΝΕΡΗΣ: metabook: Μεταχειρισμένα βιβλία\nΜερικοί από αυτούς τους ανθρώπους έχουν αγγίξει πια το μύθο και προσπάθησα να τους αντιμετωπίσω ανεπηρέαστος και τελείως αντικειμενικά. Αισθάνθηκα ένα χρέος να τους τιμήσω. Τους παρουσιάζω μέσα από τις καθημερινές στιγμές της ζωής και τις δημιουργίες τους, και "εκθέτω" με σεβασμό και αγάπη τις θετικές ή αρνητικές πλευρές που έκρυβε ο εσωτερικός τους κόσμος. Πολλές φορές μ" ένα προσωπικό κριτήριο και μ" ό,τι εισέπραξα εγώ από εκείνους.\nΘέλησα ακόμα να περιγράψω με ειλικρίνεια βιώματα και εικόνες των πολιτικοκοινωνικών γεγονότων που με σημάδεψαν.\nΗ ζωή μου υπήρξε για μένα, ανέλπιστα, περιπετειώδης. Από την περίοδο της Κατοχής που άρχισα να βλέπω τον κόσμο και στη συνέχεια κατά τον Εμφύλιο, όπου ξεκινάει και η οικογενειακή μου περιπέτεια, γνώρισα δύσκολα παιδικά χρόνια. Σίγουρα σημάδεψαν το χαρακτήρα και επηρέασαν τη συμπεριφορά μου.\nΑπό την εφηβική κιόλας ηλικία βρίσκομαι ξαφνικά μέσα σ" έναν κόσμο σχεδόν ονειρικό, που τον βίωσα χωρίς ιδιαίτερη συνείδηση, αλλά με μιαν αφέλεια και αγνότητα.\nΌλες αυτές οι πολύτιμες φιλίες έπαιξαν καθοριστικό ρόλο και διαμόρφωσαν την υπόλοιπη ζωή μου.\nΕύχομαι αυτό το βιβλίο να ανταποκρίνεται στην αξία των προσωπικοτήτων που αναφέρει και ελπίζω να αγγίξει τους αναγνώστες, έτσι ώστε οι παλιοί να θυμηθούν και οι νεότεροι να τους γνωρίσουν. (Από την παρουσίαση στο οπισθόφυλλο του βιβλίου)\nΣυγγραφέας: ΝΙΚΗΦΟΡΟΣ ΝΑΝΕΡΗΣ


Συνέντευξη με τον Γιάννη Πογιατζή, μουσικό δέκα ετών! - ΚΔΑΠ Ubuntu Κοζάνη\n24619 00355 info@kdap-kozani.gr\nby Ελένη Γκόρα | Ιούν 25, 2020 | Συνεντεύξεις, Φιλοξενούμενοι | 0 comments\nΣήμερα το απόγευμα στο ΚΔΑΠ UBUNTU είχαμε στην παρέα μας τον Γιάννη Πογιατζή. Ο Γιάννης είναι δέκα ετών, τραγουδάει και παίζει μουσική από πολύ μικρή ηλικία. Γι΄ αυτό και μας έκανε ένα μάθημα μουσικής. Στο μάθημα αυτό μας έδειξε διάφορους ρυθμούς με το τουμπερλάκι και το καχόν του, μας άφησε να τα δοκιμάσουμε και μετά μας έβαλε να ψηφίσουμε ποιο μας άρεσε πιο πολύ. Το αποτέλεσμα έδειξε ισοψηφία. Στο τέλος, τραγουδήσαμε όλοι μαζί την “Κανελόριζα” και το “Μήλο μου κόκκινο”. Λίγο πιο πριν παραχώρησε για τη σελίδα μας τη συνέντευξη* που ακολουθεί.\n– Γεια σου Γιάννη! Χαιρόμαστε πολύ που είσαι σήμερα στην παρέα μας και ακόμα πιο πολύ, που θα μας χαρίσεις ένα όμορφο απόγευμα διαφορετικό απ΄ όλα τα άλλα! Αλλά ας πάρουμε τα πράγματα από την αρχή. Πότε ξεκίνησες να ασχολείσαι με τη μουσική και πώς έμαθες;\nΞεκίνησα όταν ήμουν 5 χρονών. Έμαθα μόνος μου!\n-Ξεκίνησες από μικρή ηλικία, μπράβο! Σου αξίζουν επίσης, και πολλά συγχαρητήρια, επειδή άρχισες να μαθαίνεις μόνος σου. Θα μπορούσες να μας πεις πόσα μουσικά όργανα γνωρίζεις;\nΌλα τα κρουστά: τουμπερλέκι, καχόν, ντραμς, ντέφι, τύμπανο, snare και πιατίνια.\n-Ποιο απ΄ όλα τα μουσικά όργανα, που ανέφερες, ξεχωρίζεις λίγο περισσότερο; Και γιατί θεωρείς ότι είναι το αγαπημένο σου;\nΤα ντραμς, γιατί έχω μεγαλώσει με αυτά! Μου αρέσει ο ήχος που παράγουν.\n-Άρα, να υποθέσω ότι σου αρέσει η rock μουσική; Ή μήπως σου αρέσει κάποιο άλλο είδος;\nΜου αρέσουν τα ρεμπέτικα, όπως και τον μπαμπά μου.\n-Και μένα μου αρέσουν πολύ! Ποιο τραγούδι σιγοτραγουδάς αυτόν τον καιρό; Να το πω και πιο απλά με ποιο τραγούδι έχεις κολλήσει;\n“Εγώ μάγκας φαινόμουνα”. Κυρία Ελένη, μπείτε και στο youtube να με ακούσετε!\n-Α, τέλεια! Τραγουδάς πολύ ωραία, Γιάννη! Έχεις πάρει μέρος και σε άλλες εκδηλώσεις; Ποια θυμάσαι με περισσότερη αγάπη;\nΝαι, έχω πάρει μέρος σε πολλές εκδηλώσεις και έχω παίξει μαζί με πολύ καλούς μουσικούς. Αυτή που θυμάμαι με περισσότερη αγάπη είναι τότε που ήμουν στη Λευκόβρυση.\n-Τι καλά! Αν προκύψει κάποια εκδήλωση μέσα στο καλοκαίρι, θα ήθελα σε παρακαλώ να με προσκαλέσεις-μην με ξεχάσεις! Και τώρα θα ήθελα να σε ρωτήσω• τι έχεις να πεις στους αναγνώστες της σελίδας μας για τη μουσική. Τι σημαίνει μουσική για σένα;\nΜουσική σημαίνει παγκόσμια ειρήνη. Για παράδειγμα, εγώ όταν θυμώνω πηγαίνω στο δωμάτιό μου, ακούω μουσική και χαλαρώνω. Η μουσική με ηρεμεί.\n-Συμφωνώ! Νομίζω ότι σε όλους τους ανθρώπους κάνει καλό η μουσική! Και μία τελευταία ερώτηση…Πώς σκέφτεσαι τον εαυτό σου στο μέλλον;\nΑυτό δεν το έχω σκεφτεί ακόμα!\nΚαι με την τελευταία αυτή απάντηση του Γιάννη κλείνουμε τη συνέντευξή μας. Ίσως να είναι η πιο σωστή συμβουλή που έχουμε ακούσει. Να μην σκεφτόμαστε το μετά, αλλά να ζούμε το τώρα! Εμείς δεν έχουμε παρά να του ευχηθούμε να χαμογελάει συνέχεια και να κυνηγάει τα όνειρα του!\n* Η συνέντευξη και οι φωτογραφίες παραχωρήθηκαν με τη συγκατάθεση των γονιών του.\nΓιατί περάσαμε καλά στο πικ νικ!\nΚουκλοθεατρικές παραστάσεις με κλασικά αγαπημένα παραμύθια!\nΦτιάξαμε το δικό μας παγωτό στη γεύση που μας αρέσει!\nΤραγουδάμε καραόκε τον Παγωτατζή


Τυνησία: Εξελέγη για πρώτη φορά γυναίκα Δήμαρχος - EL\nΤυνησία: Εξελέγη για πρώτη φορά γυναίκα Δήμαρχος\nΓια πρώτη φορά στην ιστορία της Τυνησίας μια γυναίκα εξελέγη σήμερα δήμαρχος της πρωτεύουσας.\n«Χαρίζω αυτή τη νίκη σε όλες τις γυναίκες της χώρας μου, σε όλη τη νεολαία και στην Τυνησία», είπε, εμφανώς συγκινημένη, η 53χρονη Σουάντ Αμπντεραχίμ, η υποψήφια του ισλαμικού κόμματος Ενάχντα στις αυτοδιοικητικές εκλογές. Η δήμαρχος θα είναι έτσι η πρώτη γυναίκα «σεΐχης της μεδίνας», όπως είναι ο παραδοσιακός –ανδρικός– τίτλος που φέρει ο δήμαρχος της πρωτεύουσας.\nΗ Αμπντεραχίμ ήταν μέχρι πρόσφατα διευθύντρια μιας φαρμακευτικής εταιρείας. Μολονότι είναι μέλος του πολιτικού γραφείου του Ενάχντα, αυτοπροσδιορίζεται ως ανεξάρτητη. Εξελέγη δήμαρχος από το νέο δημοτικό συμβούλιο, με 26 ψήφους έναντι 22 που έλαβε ο κυριότερος αντίπαλός της, ο Κάμελ Ιντίρ. Ο τελευταίος ήταν υποψήφιος με το κόμμα Νιντάα Τουνές, που έχει ιδρύσει ο νυν πρόεδρος της Τυνησίας Μπέτζι Καΐντ Εσέμπσι.\nΗ Σουάντ Αμπντεραχίμ εξελέγη στον δεύτερο γύρο, τον οποίο μποϊκοτάρισαν ορισμένοι δημοτικοί σύμβουλοι της αριστεράς και του κέντρου, επειδή αρνούνταν να στηρίξουν τους υποψηφίους των δύο μεγάλων κομμάτων, του Ενάχντα και του Νιντάα.\nΤο Ενάχντα είχε κερδίσει πολλούς δήμους στις δημοτικές εκλογές που διεξήχθησαν στις 6 Μαΐου και ήταν οι πρώτες μετά την επανάσταση του 2011 και την ανατροπή του καθεστώτος του Ζιν ελ Αμπιντίν Μπεν Άλι.\nΣτο Σφαξ, τη δεύτερη πόλη της χώρας και το μεγαλύτερο οικονομικό κέντρο της Τυνησίας, εξελέγη επίσης ένας υποψήφιος που πρόσκειται στο Ενάχντα. Στην πρωτεύουσα Τύνιδα το ισλαμικό κόμμα ήρθε πρώτο σε ψήφους αλλά χωρίς να αποσπάσει απόλυτη πλειοψηφία, αφού κατέλαβε 21 έδρες σε σύνολο 60.\nΗ νέα δήμαρχος είπε στο Γαλλικό Πρακτορείο ότι η πρώτη δουλειά που θα αναλάβει είναι «η βελτίωση της εικόνας της Τύνιδας». Η πρωτεύουσα αντιμετωπίζει χρόνιο πρόβλημα διαχείρισης των απορριμάτων, το οποίο επιδεινώθηκε μετά το 2011.\nPrevΠροηγούμενο ΆρθροΚίνα: Αυτοί είναι οι «ντελιβεράδες» της Νέας Εποχής (Βίντεο)\nΕπόμενο Άρθρο«Καρφιά» Ζάεφ προς τα ευρωπαϊκά κράτηNext


Η (εξοργιστική) προβολή συγκεκριμένων υποψηφίων από τα τηλεοπτικά κανάλια – Υστερόγραφα\nΗ τρέχουσα εβδομάδα είναι η τελευταία χωρίς περιορισμούς από τον νόμο για εμφανίσεις σε ΜΜΕ. Γι’ αυτό και οι υποψήφιοι… το παράκαναν.\nΌλοι;Όχι όλοι. Δεν θα ήταν άλλωστε δυνατό. Ούτε καν οι ελάχιστοι. Τις τελευταίες μέρες ζήσαμε την κορύφωση της φαρσοκωμωδίας του προηγούμενου διαστήματος, με τους περισσότερους τηλεοπτικούς σταθμούς να προβάλλουν, κατά τρόπο προκλητικό και εξοργιστικό, τους ίδιους υποψηφίους. Πολύ συγκεκριμένους.\nΚατά πλειοψηφία, αυτούς που… δεν τραβούν, επειδή πολύ απλά δεν μπορούν να πείσουν την κοινωνία, στην τρέχουσα οριακή συγκυρία για την πατρίδα μας. Αφού λοιπόν δεν μπορούν οι υποψηφίοι να πείσουν, προσπαθούν να μας πείσουν τα κανάλια ότι… κάνουμε λάθος.\nΕίναι πραγματικά να απορεί κανείς. Δεν καταλαβαίνουν πόσο χάνουν την αξιοπιστία τους στα μάτια των πολιτών-τηλεθεατών; Όταν προβάλλεις διαρκώς ένα “κουτσό άλογο”, δεν το βοηθάς να θεραπεύσει το τραύμα του. Αντιθέτως, επιτρέπεις σε όλους να μάθουν ότι… είναι κουτσό.\nΚαι στο σημείο αυτό είναι να απορείς με τους ίδιους τους υποψηφίους. Δεν καταλαβαίνουν ότι καθιερώνονται ως… πατατράγουδα; Ότι απλώς περιφέρουν από κανάλι σε κανάλι τις πολιτικές υστερήσεις και ανεπάρκειές τους;\nΑυτή είναι η εικόνα στον καθρέφτη της εθνικής παρακμής. Να θεωρούν, τα κανάλια και οι υποψήφιοι, ότι μπορούν ακόμη να ξεγελάσουν την κοινωνία. Η απάντηση… στις κάλπες.\nTags: προβολή τηλεοπτικά κανάλια υποψήφιοι\nΑλλαγή προσώπων στα κεντρικά δελτία ειδήσεων\nΈρχονται «κοινοπραξίες» με μικρά τηλεοπτικά κανάλια\nΤα τηλεοπτικά κανάλια (και πάλι) σε ρόλο…...


Ανακαλύψτε τον κόσμο των γλωσσών στην Ευρωπαϊκή Ημέρα Γλωσσών 2013 - Mothersblog.gr\nΑνακαλύψτε τον κόσμο των γλωσσών στην Ευρωπαϊκή Ημέρα Γλωσσών 2013\nΣε μια μοναδική εμπειρία καλούνται μικροί και μεγάλοι, το Σάββατο 21 Σεπτεμβρίου, στη Πλατεία Κλαυθμώνος, για να ανακαλύψουν διαφορετικές γλώσσες στην Ευρωπαϊκή Ημέρα Γλωσσών 2013.\nΗ Πλατεία Κλαυθμώνος μεταμορφώνεται σε ένα κέντρο πολυγλωσσία και ψυχαγωγίας μέσω των 13 Πρεσβειών και Μορφωτικών Ιδρυμάτων που προσφέρουν μοναδικές εμπειρίες. Δίνεται στον κόσμο η ευκαιρία να ανακαλύψει τον συναρπαστικό κόσμο των γλωσσών ώστε να μπορεί να ταξιδέψει πιο εύκολα και με εμπλουτισμένο λεξιλόγιο, στην ευρωπαϊκή χώρα που επιθυμεί να ταξιδέψει.\nΗ Ευρωπαϊκή Ημέρα Γλωσσών προσφέρει διαδραστικές παραστάσεις, μαθήματα εξοικείωσης σε διαφορετικές γλώσσες, μουσική και παραμύθια από διαφορετικές ευρωπαϊκές χώρες, χορευτικές και θεατρικές παραστάσεις και άλλες πολλές δράσεις και παιχνίδια.\nΣτην εκδήλωση θα αποκαλυφθούν και οι νικητές του διαγωνισμού για τον κρυμμένο θησαυρό που γίνεται στην ιστοσελίδα www.imera-glosson-2013.eu.\nΗ διοργάνωση γίνεται από τις χώρες: Αυστρία, Βρετανία, Γαλλία, Γερμανία, Ελλάδα, Ιρλανδία, Ισπανία, Ιταλία, Νορβηγία, Ουγγαρία, Πολωνία, Σουηδία, Τσεχία. Την εκδήλωση παρουσιάζει η Λυδία Παπαϊωάννου και πραγματοποιείται από την EUNIC Αθήνας, σε συνεργασία με τον Οργανισμό Πολιτισμού, Αθλητισμού και Νεολαίας του Δήμου Αθηναίων.


Ο Τσίπρας έχει καταντήσει μεγάλος χορηγός του Μητσοτάκη, είπε η Φ. Γεννηματά\n🕔05/07/2019 - 14:49\n«Νομίζει ότι στην επέτειο του δημοψηφίσματος μπορεί να συνεχίσει να εξαπατά τους πολίτες», είπε η επικεφαλής του Κινήματος Αλλαγής\nΔριμεία επίθεση στον Αλέξη Τσίπρα, τον οποίο χαρακτήρισε «μεγάλο χορηγό του κ. Μητσοτάκη» εξαπέλυσε η επικεφαλής του Κινήματος Αλλαγής, Φώφη Γεννηματά σε δηλώσεις που έκανε κατά τη διάρκεια επίσκεψής της στην εταιρεία Πλαστικών Mornos Α.Ε.\n«Τεσσεράμισι χρόνια τώρα ο κ. Τσίπρας δείχνει πόσο απολαμβάνει την εξουσία αγκαλιά με την ακροδεξιά και την καραμανλική συνιστώσα. Κατήντησε ο μεγάλος χορηγός του κ. Μητσοτάκη. Πολύ συνειδητά επιχείρησε να απαλλάξει τη ΝΔ από τις ευθύνες της για την κρίση και να τα ρίξει όλα στο ΠΑΣΟΚ» ανέφερε η κ. Γεννηματά.\nΑκόμη, τόνισε πως ο κ. Τσίπρας «έχει ξεφύγει μέσα στον πανικό του και νομίζει ότι σήμερα στην επέτειο του δημοψηφίσματος μπορεί να συνεχίσει να εξαπατά τους πολίτες». «Τώρα όμως όλοι ξέρουν, είτε ψηφίσεις Τσίπρα, είτε ψηφίσεις Μητσοτάκη βγαίνει Καραμανλής» πρόσθεσε.\nΗ κ. Γεννηματά είχε συνάντηση με τους εργαζόμενους της εταιρείας. Σε δηλώσεις της μετά τη συνάντηση τόνισε ότι στα εργασιακά το Κίνημα Αλλαγής είναι «το αντίβαρο απέναντι στις πολιτικές της Νέας Δημοκρατίας». «Ανάπτυξη χωρίς κλαδικές και επιχειρησιακές συμβάσεις που ρυθμίζουν τις αμοιβές και τις εργασιακές σχέσεις δεν νοείται. Οι εργαζόμενοι σε κάθε επιχείρηση πρέπει να απολαμβάνουν οφέλη από την συμμετοχή τους στην προσπάθεια για ενίσχυση της ανταγωνιστικότητας. Έβαλαν πλάτη και τώρα δικαιούνται αποκατάσταση των αμοιβών τους» πρόσθεσε.\nΓεννηματά Κίνημα Αλλαγής Τσίπρας Μητσοτάκης


Φυτά - RECONS Blog\nΤα φυτά στην διακόσμηση βελτιώνουν την ποιότητα της ζωής. Καθαρίζουν την ατμόσφαιρα ενός χώρου, του δίνουν χρώμα και ζωή. Ακόμη, μειώνουν το άγχος, δημιουργούν γαλήνη και ηρεμία, χαλαρώνουν.Πόσες και πόσες γλάστρες δεν έχουν καταλήξει στα σκουπίδια (με μόνο τον κορμό να στέκει σαν κούτσουρο στη μέση) επειδή το φυτό δεν ήταν κατάλληλο για τη σκοτεινή γωνιά που επιλέξατε να το τοποθετήσετε; Αυτά και πολλά ακόμη ενδιαφέροντα θέματα θα τα βρείτε στα παρακάτω άρθρα. Αντλήστε έμπνευση για την διακόσμηση του σπιτιού σας τόσο στο εσωτερικό κομμάτι όσο και στο εξωτερικό.\nΜάθετε ποια είναι τα ιδανικά φυτά για την διακόσμηση του γραφείου. Ξέρατε ότι οι εγκαταστάσεις του γραφείου μπορούν να σας κάνουν καλό; Είναι αλήθεια. Τα...\nΑυτά είναι τα ιδανικά φυτά μπάνιου για να έχετε την τέλεια διακόσμηση. Είτε είναι στον κήπο, είτε στη βεράντα σας, τα φυτά ομορφαίνουν κάθε γωνία...\nΠως θα «αναστήσετε» τα μισοπεθαμένα σας φυτά\nΈτσι θα "αναστήσετε" τα πεθαμένα φυτά. Ιδέες και λύσεις για το σπίτι αλλά και για τον κήπο σας. Σίγουρα, δεν είναι σπάνιο φαινόμενα να παρατηρήσετε...\nΜε αυτά τα φυτά θα καθαρίσετε την ατμόσφαιρα του σπιτιού και θα ενισχύσετε την διακόσμηση του χώρου. Είναι πολύ πιθανό να έχετε δοκιμάσει διάφορους τρόπους...


Έρχονται 1.650 προσλήψεις στο υπουργείο Πολιτισμού - 10 θέσεις στην ΕΦ.Α. Πέλλας, 42 στην ΕΦ.Α. Ημαθίας | karatzova.com\nHome Ημαθία ΠΕΛΛΑ Έρχονται 1.650 προσλήψεις στο υπουργείο Πολιτισμού - 10 θέσεις στην ΕΦ.Α. Πέλλας, 42 στην ΕΦ.Α. Ημαθίας\nΈρχονται 1.650 προσλήψεις στο υπουργείο Πολιτισμού - 10 θέσεις στην ΕΦ.Α. Πέλλας, 42 στην ΕΦ.Α. Ημαθίας\nΤο υπουργείο Πολιτισμού ανακοίνωσε ότι εγκρίνει την κίνηση των διαδικασιών πρόσληψης, χιλίων εξακοσίων πενήντα (1650) ατόμων διαφόρων ειδικοτήτων (ΔΕ Φύλαξης – Πληροφόρησης Ημερησίων Φυλάκων Αρχαιοτήτων, ΔΕ Φύλαξης – Πληροφόρησης Νυχτοφυλάκων Αρχαιοτήτων, ΤΕ Λογιστικού, ΥΕ Βοηθητικού Προσωπικού – Καθαριότητας), με σχέση εργασίας ιδιωτικού δικαίου ορισμένου χρόνου και για διάστημα επτά (7) μηνών, σε Υπηρεσίες του ΥΠ.ΠΟ.Α., προκειμένου να εξασφαλιστεί η εύρυθμη λειτουργία των Μουσείων και των Αρχαιολογικών Χώρων.\nΟι θέσεις σε ΕΦ.Α. Πέλλας και Ημαθίας\n- Για την Εφορεία Αρχαιοτήτων Πέλλας έχουν εγκριθεί συνολικά 10 προσλήψεις ΔΕ ΦΥΛΑΞΗΣ-ΠΛΗΡΟΦΟΡΗΣΗΣ ΗΜΕΡΗΣΙΩΝ ΦΥΛΑΚΩΝ ΑΡΧΑΙΟΤΗΤΩΝ.\n- Για την εφορεία Αρχαιοτήτων Ημαθίας έχουν εγκριθεί συνολικά 42 προσλήψεις.\nΣυγκεκριμένα: 34 προσλήψεις ΔΕ ΦΥΛΑΞΗΣ-ΠΛΗΡΟΦΟΡΗΣΗΣ ΗΜΕΡΗΣΙΩΝ ΦΥΛΑΚΩΝ ΑΡΧΑΙΟΤΗΤΩΝ,\n5 θέσεις ΔΕ ΦΥΛΑΞΗΣ -ΠΛΗΡΟΦΟΡΗΣΗΣ ΝΥΧΤΟΦΥΛΑΚΩΝ ΑΡΧΑΙΟΤΗΤΩΝ,\n1 θέση ΤΕ ΛΟΓΙΣΤΙΚΟΥ και\n2 προσλήψεις ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ- ΚΑΘΑΡΙΟΤΗΤΑΣ.\nΗ κατανομή του προσωπικού ανά αρχαιολογικό χώρο, μουσείο ή μνημείο θα καθοριστεί, στην Ανακοίνωση Πρόσληψης από τη Γενική Διεύθυνση Αρχαιοτήτων και Πολιτιστικής Κληρονομιάς, σύμφωνα με τις ανάγκες των Υπηρεσιών.\nΑνώνυμος 4 Μαρτίου 2022 - 12:42 μ.μ.\nΠολύ ώραια αφού άλλαξε και ο νόμος για το δημόσιο ευκαιρία να δούμε πακιστανους αφγανους η σομαλους στους αρχαιολογικους χώρους είμαστε πολύ μπροστά σαν κοινωνία λεμε


Πως θα παίξετε Live Poker στο Pamestoixima.gr\nΑρχική / Νέα / Ελληνικά Νέα / Πως θα παίξετε Live Poker στο Pamestoixima.gr\nΗμερομηνία: 5 Ιουνίου, 2020 11:36\nΈφτασε η ώρα για ένα από τα πιο δημοφιλή παιχνίδια καζίνο και με κάρτες. Δεν έχει την αίγλη της ρουλέτας, ούτε την ταχύτητα του Μπλάκτζακ, όμως είναι το παιχνίδι το οποίο απαιτεί την συνύπαρξη ενστίκτου, κατανόησης και στρατηγικής, πέραν του εξίσου σημαντικού παράγοντα της τύχης. Αν δεν καταλάβατε, μιλάμε για το Poker, το οποίο υπάρχει διαθέσιμο στο Live Casino του Pamestoixima.gr. Όχι βέβαια σε μορφή τραπεζιών κόντρα σε άλλους παίκτες, αλλά στην καζινική μορφή του, απέναντι σε Dealers.\n👉Στο casino του Pamestoixima.gr θα βρεις 10+ τραπέζια Live Poker κόντρα σε Live Dealers\nΚαι όλα αυτά σε ένα live casino το οποίο έρχεται με ένα εξαιρετικό μέσο όρο αναφορικά στο ποσοστό αποπληρωμής προς τους παίκτες, το οποίο φτάνει το 98%. Με ποιον τρόπο όμως μπορείτε να παίξετε στην αγαπημένη σας παραλλαγή Live Poker; Αρχικά, θα πρέπει να δημιουργήσετε τον νέο λογαριασμό σας, ή να εισέλθετε στον ήδη υπάρχον. Στη συνέχεια θα πρέπει να πραγματοποιήσετε μια κατάθεση, επιλέγοντας από τις διαθέσιμες μεθόδους πληρωμής. Αμέσως μετά θα πρέπει να μεταβείτε στην κεντρική σελίδα του καζίνο, να επιλέξετε επιτραπέζια παιχνίδια και από εκεί την παραλλαγή που σας ενδιαφέρει. Τέλος, κάντε κλικ στο παιχνίδι της επιλογής σας και η διασκέδαση ξεκινά.\nΕννοείται ότι, όπως και σε κάθε άλλο παιχνίδι, θα πρέπει πρώτιστα να φροντίσετε να μάθετε τα σημαντικότερα στοιχεία της εκάστοτε παραλλαγής. Με ποιον τρόπο θα κερδίσετε τον dealer, αν υπάρχουν έξτρα side bets, αλλά και γενικά τους κανονισμούς της εκάστοτε παραλλαγής, καθώς άλλοι κανόνες ισχύουν στο Three Card Poker και άλλοι στο Caribbean Stud Poker για παράδειγμα.


Προμηθέας Πάτρας - Ανακοίνωση για τη διαπίστευση αθλητικών συντακτών και φωτογράφων για το παιχνίδι με την ΑΕΚ την Τετάρτη 02/06, 18:00.\nΑνακοίνωση για τη διαπίστευση αθλητικών συντακτών και φωτογράφων για το παιχνίδι με την ΑΕΚ την Τετάρτη 02/06, 18:00.\nΠαρακαλούνται οι εκπρόσωποι των Μ.Μ.Ε. και οι φωτογράφοι που επιθυμούν να καλύψουν δημοσιογραφικά το εντός έδρας παιχνίδι του Προμηθέα στο «Δημ. Τόφαλος» κόντρα στην ΑΕΚ για τον πρώτο αγώνα της σειράς του μικρού τελικού της Stoiximan Basket League (την Τετάρτη 02/06, 18:00) να αποστείλουν σχετικό αίτημα μέχρι τις 10 το πρωί της Τετάρτης 02/06 στην ηλεκτρονική διεύθυνση: press@promitheasbc.gr. Υπενθυμίζουμε πως στα παιχνίδια του ελληνικού πρωταθλήματος τα ονόματα των διαπιστευμένων δημοσιογράφων και φωτογράφων θα πρέπει να στέλνονται από τον Σύλλογο στη διοργανώτρια αρχή 48 ώρες πριν από κάθε παιχνίδι. Επομένως, κανένα αίτημα μετά την παραπάνω προθεσμία δεν θα γίνεται αποδεκτό, καθώς κανείς δεν μπορεί να εισέρθει στο γήπεδο την ημέρα του αγώνα, εφόσον το όνομά του δεν έχει κοινοποιηθεί στη διοργανώτρια αρχή 48 ώρες πριν τον αγώνα.\n"Όπως ορίζει το Υγειονομικό Πρωτόκολλο του Πρωταθλήματος της Stoiximan Basket League δικαίωμα εισόδου στους αγώνες έχουν έως 25 δημοσιογράφοι, τρεις τεχνικοί ραδιοφώνου και έξι φωτογράφοι.\nΣας παραθέτουμε link με το επικαιροποιημένο Υγειονομικό Πρωτόκολλο της Stoiximan Basket League: http://bit.ly/esake-protokollo


Greekvolley.gr - MVP ο Αλέξανδρος Ράπτης και οι καλύτεροι της 2ης αγωνιστικής\nMVP ο Αλέξανδρος Ράπτης και οι καλύτεροι της 2ης αγωνιστικής\nΤετάρτη, 24 Οκτωβρίου 2018 - 20:38\nO διεθνής ακραίος του Παναθηναϊκού Α.Ο. Αλέξανδρος Ράπτης αναδείχτηκε πολυτιμότερος αθλητής MVP Βίκος Cola της 2ης αγωνιστικής του πρωταθλήματος Volley League 2018-19.\nO Aλέξανδρος Ράπτης ήταν ο μεγάλος πρωταγωνιστής του ντέρμπι μεταξύ Παναθηναϊκού και Ολυμπιακού.\nΕκανε ντεμπούτο όχι μόνο στον Παναθηναϊκό αλλά και στο πρωτάθλημα της Volley League καθώς μέχρι και τη σεζόν 2017-18 αγωνίζονταν στην Ολυμπιάδα.\nΕπίσης είχε τα καλύτερα ποσοστά από οποιοδήποτε άλλο παίκτη του γηπέδου και όλης της αγωνιστικής. Στο ντεμπούτο του στο πρωτάθλημα Volley League κόντρα στον Ολυμπιακό σημείωσε 21 πόντους. Έκανε 31 επιθετικές προσπάθειες, τελείωσε τις 18, έκανε δύο λάθη και δέχτηκε 1 μπλοκ. Επίσης σημείωσε 2 πόντους από μπλοκ και 1 άσσο, ενώ σε 25 υποδοχές που έλαβε είχε ποσοστό αποτελεσματικότητας 64% και 12% άριστες.\nΥπεμθυμίζεται πως ήταν ο αθλητής που σέρβιρε στο 12-11 του 5ου σετ στην φάση που απο διαιτητικό λάθος δε μέτρησε για την ομάδα του. Υπενθυμίζεται πως και οι δύο σύλλογοι μετά το τέλος του αγώνα εξέδωσαν ανακοίνωση για επανάληψη του αγώνα από το 13-11 του 5ου σετ αλλά κάτι τέτοιο δεν προβλέπεται από τους κανονισμούς. Επίσης είναι η πρώτη φορά στην 20χρονη ιστορία του θεσμού των MVP που αναδεικνύεται ΜVP από ομάδα που έχει ηττηθεί και που σε άλλα ευρωπαϊκά πρωταθλήματα συμβαίνει συχνά.\nΕίναι η 60η φορά στην 20χρονη ιστορία του θεσμού που παίκτης του Παναθηναϊκού Α.Ο. αναδεικνύεται MVP αγωνιστικής.\nΟ Αλέξανδρος Ράπτης γεννήθηκε στην Πάτρα στις 16 Φεβρουαρίου 2000. Εχει ύψος 1.98 και τη σεζόν 2018-19 αγωνίζονταν στην Ολυμπιάδα Πατρών, ενώ κλήθηκε και στην Εθνική ανδρών από τον ομοσπονδιακό και προπονητή του στον Παναθηναϊκό Δημήτρη Ανδρεόπουλο.\nΟ Δημήτρης Ράπτης δήλωσε: «Ήταν πολύ ωραία η ατμόσφαιρα του ματς, παρότι δεν ήταν οι οπαδοί μας αφού ήταν μας ειδικής διαχείρισης. Τα παιδάκια και οι αθλήτριες ήταν σε κάθε πόντο και σε κάθε ενέργεια μαζί μας ενώ παράλληλα ήταν και με το ωραίο θέαμα Από το παιχνίδι με την ΑΕΚ σε σύντομο χρονικό διάστημα αλλάξαμε πολλά και έχουμε δεθεί σαν ομάδα. Ίσως είχαμε παραπάνω άγχος. Έχουμε δουλέψει πάρα πολύ και αυτό βγαίνει πλέον. Όπως είπε και ο Χαράλαμπος (Ανδρεόπουλος) εμείς έχουμε πολύ καλή ομάδα και αυτό θα φανεί και στη συνέχεια αφού θα είμαστε ανταγωνιστικοί και θα πηγαίνουμε για νίκη οπουδήποτε και απέναντι σε οποιονδήποτε αντίπαλο. Για τον πόντο τα είδαμε και τα είπαμε όλα. Θα αφιέρωνα την εμφάνιση που έκανα ή τη νίκη που θα μπορούσαμε να είχαμε πάρει στον προπονητή και τους συμπαίκτες μου καθώς και στην οικογένεια μου που δεν μπορούσαν να έρθουν από την Πάτρα και είδαν το ματς από την τηλεόραση».\nΗ DREAM TEAM 2HΣ ΑΓΩΝΙΣΤΙΚΗΣ VOLLEY LEAGUE 2018-19\nMVP ΒΙKOΣ COLA: Αλέξανδρος Ράπτης (Ακραίος - Παναθηναϊκός Α.Ο.)\nΔιαγώνιος: Γκάβιν Σμιτ (Ολυμπιακός Σ.Φ.Π.)\nΑκραίοι: Κριστιάνο Ολιβέιρα (Γ.Α.Σ.Παμβοχαϊκός), Ανέστης Δαλακούρας (Μ.Γ.Σ.Α.Ε.Κομοτηνή)\nΛίμπερο: Δημήτρης Κωνσταντινίδης (Π.Α.Ο.Κ.)\nΚεντρικοί: Μαγκαλάες Γκλαντσόουν (Γ.Α.Σ.Παμβοχαϊκός), Γιώργος Πετρέας (Ολυμπιακός Σ.Φ.Π.)\n1η αγωνιστική: 22 Νοεμβρίου 2018\nΗ Βεργίδου MVP της 3ης αγωνιστικής\nΟι καλύτερες της 3ης αγωνιστικής\nΠρώτη νίκη του Παναθηναϊκού στο πρωτάθλημα\nΠΑΟΚ vs Παμβοχαϊκός (PHOTOS)\nΠερισσότερα σε αυτή την κατηγορία: « Έλυσαν τις διαφορές τους στο τάι μπρέικ Εθνικός και Ηρακλής Αλλαγή μέρας και ώρας αγώνα »\n15 Νοεμβρίου 2018 - 20:50\nΠροπόνηση προεθνικής Εφήβων στο Ηράκλειο Κρήτης (19/11)


ΠΑΝΤΑ ΚΑΤΙ ΠΙΑΝΟΥΜΕ: LUCA TONI: Η ΕΠΙΣΤΡΟΦΗ!\nLUCA TONI: Η ΕΠΙΣΤΡΟΦΗ!\nΟ Luca Toni επέστρεψε στη Φιορεντίνα μετά από 5 χρόνια. Εκεί αγωνιζόμενος για δύο σεζόν είχε σκοράρει 49 γκολ σε 71 συμμετοχές. Τελευταία του στάση πριν την επιστροφή ήταν η Αλ Νασρ. Πολλοί πίστεψαν ότι πήγε στα Εμιράτα για να κλείσει την καριέρα του. Ίσως και να γινόταν έτσι (στα 35 πια) αν δεν του συνέβαινε προ τριμήνου μια ασχήμια στη ζωή του. Η γυναίκα του γέννησε νεκρό το παιδί τους. Και οι δυο βρέθηκαν στα πρόθυρα της κατάρρευσης αλλά όπως φαίνεται σήκωσαν ξανά κεφάλι και δείχνουν να το ξεπερνάνε.\nΟ Τόνι έκανε χτες ντεμπούτο στη φετινή Serie A. Μπήκε στο γήπεδο απέναντι στην Κατάνια στο 65ο λεπτό. 2 λεπτά αργότερα σκόραρε διαμορφώνοντας το 2-0 υπέρ της Φιορεντίνα. Αφιέρωσε το γκολ με ένα φιλί στον ουρανό. Όλο το γήπεδο τον χειροκρότησε όρθιο. Ο ίδιος είπε ότι ποτέ δεν πίστευε ότι θα του χάριζε η ζωή ένα τέτοιο γκολ. Κι όμως, αυτή που σου παίρνει έχει τον τρόπο να απαλύνει δίνοντάς σου. Και όπως όλα δείχνουν ο Τόνι θα πετύχει κι άλλα γκολ στη ζωή του, θα γίνει πάλι χαρούμενος. Θα κάνει ξανά την πόλη που τον έχει λατρέψει ξανά να χαμογελάει!


Αφιέρωμα Μαρτίου: Ύπνος, Αναπνοή και Παιδιά! (Μέρος Δεύτερο) | Dental Alert - Το Νο.1 Κανάλι για Οδοντιάτρους\nΑρχική ΔΙΑΦΟΡΑ Αφιέρωμα Μαρτίου: Ύπνος, Αναπνοή και Παιδιά! (Μέρος Δεύτερο)\nΑφιέρωμα Μαρτίου: Ύπνος, Αναπνοή και Παιδιά! (Μέρος Δεύτερο)\nΣήμερα, συνεχίζουμε με το αφιέρωμα μας στον ύπνο, την αναπνοή και τα παιδιά. Στο δεύτερο μέρος του αφιερώματος, θα δούμε ένα αληθινό περιστατικό υπνικής άπνοιας και τη θεραπεία που εφαρμόστηκε, ενώ θα εξετάσουμε και ένα προτεινόμενο πρωτόκολλο διαχείρισης τέτοιων περιστατικών.\nΣε μια οδοντιατρική κλινική, η δημιουργία σχέσεων και η συχνή επικοινωνία με άλλους ειδικούς του ιατρικού κλάδου βελτιώνει την ποιότητα της φροντίδας των ασθενών. Επίσης, δίνει την ευκαιρία στους ιατρούς και τους οδοντιάτρους να ανταλλάξουν απόψεις, πληροφορίες από πρόσφατες έρευνες και εμπειρία.\nΤο οδοντιατρικό επάγγελμα αλλάζει και διευρύνει το πεδίο του όσο αφορά στην αξιολόγηση και τις επιλογές θεραπείας. Οι οδοντίατροι θα πρέπει να εξετάζουν τον ασθενή και, ανάλογα με την περίπτωση, να απευθύνονται στον κατάλληλο ιατρό.\nΗ έρευνα δείχνει ότι πολλά παιδιά εμφανίζουν ένα ή περισσότερα συμπτώματα όταν υποφέρουν από διαταραχές στην αναπνοή κατά τη διάρκεια του ύπνου τους. Η πλειονότητα των προβλημάτων του ύπνου παραμένει σε μεγάλο βαθμό χωρίς διάγνωση, ή αντιμετωπίζεται με φάρμακα.\nΜε το άνοιγμα της οδοντιατρικής πρακτικής, ο οδοντίατρος μπορεί να εντοπίσει τα προβλήματα των αεραγωγών και να αντιμετωπίσει τα προβλήματα ανάπτυξης, καθώς και τις ορθοδοντικές συνθήκες που σχετίζονται με τις διαταραχές κατά τον ύπνο.\nΗ κακή σύγκλειση μπορεί συχνά να υποδεικνύει στενό ουρανίσκο. Ο προγναθισμός μπορεί να υποδεικνύει προβλήματα στην ανάπτυξη της άνω και κάτω γνάθου. Η οπίσθια σταυροειδής σύγκλειση μπορεί να υποδεικνύει μία ανεπαρκώς ανεπτυγμένη ρινική κοιλότητα.\nΜία ασθενής ηλικίας 6 ετών παρουσιάστηκε με ιστορικό ροχαλητού σε τακτική βάση, ασυναίσθητη ούρηση και ομιλία κατά τη διάρκεια του ύπνου, διακοπτώμενο ύπνο και βρουξισμό. Ήταν υπό τη φροντίδα ενός λογοθεραπευτή για 3½ χρόνια και είχε διαγνωστεί με Αναπτυξιακή Απραξία. Ο γιατρός της υποψιαζόταν ως αιτία την υπνική άπνοια, αλλά η ασθενής δεν είχε εξεταστεί. Αντιμετώπιζε εκπαιδευτικές δυσκολίες και οι γονείς της σκέφτονταν να αλλάξουν σχολείο. Η μητέρα της την έφερε για θεραπεία εξαιτίας της κακής ευθυγράμμισης των γνάθων της, των μαύρων κύκλων κάτω από τα μάτια της και της αγκυλογλωσσίας.\nΌταν χαιρέτησα την ασθενή καθώς περπατούσε στο διάδρομο, παρατήρησα ότι το βάδισμα της ήταν άτονο και ότι φαινόταν αδύναμη από τη δεξιά πλευρά. Η ασθενής μιλούσε σπάνια και δυσκολευόταν ακόμα και να καθίσει για την εξέταση. Κλινικά, είχε λειτουργική πρόσθια σταυροειδή σύγκλειση και διόγκωση των αγγείων κάτω από τα μάτια. Η θέση της γλώσσας ήταν χαμηλή και παρατήρησα μια μυολειτουργική ανισορροπία της γλώσσας όταν απαντούσε σε ερωτήσεις σχετικά με το σχολείο και το αγαπημένο της χρώμα. Η ασθενής ανέπνεε κυρίως από το στόμα.\nΕφαρμόστηκε η θεραπεία Healthy Start. Ένας συνδυασμός λειτουργικών ορθοδοντικών μηχανημάτων αντιμετώπισε τις συνήθειες και τα ορθοδοντικά προβλήματα της ασθενούς. Μια επέμβαση στη γλώσσα με λέιζερ πραγματοποιήθηκε σε συνδυασμό με θεραπεία από έναν χειροπράκτη που συνεργάστηκε με την ασθενή πριν και μετά την επέμβαση για να βελτιώσει την εμβέλεια της κίνησης και να ενισχύσει το μυϊκό της σύστημα.\nΗ οδοντιατρική δεν είναι πλέον μόνο η ιατρική των δοντιών αλλά αφορά στη γενική υγεία των ασθενών μας. Υπάρχουν πολλά παιδιά που αγωνίζονται ώστε να αναπνέουν σωστά και να μπορούν να κοιμηθούν καλά. Είναι επιτακτική ανάγκη η οδοντιατρική κοινότητα να παρέχει την κατάλληλη θεραπεία σ’αυτά τα παιδιά και να προάγει την σωστή ανάπτυξη τους.\nΗ εκπαίδευση για τον οδοντίατρο είναι ζωτικής σημασίας. Ως οδοντίατροι, αναζητούμε την εκπαίδευση εκείνη που μας παρέχει τις απαραίτητες γνώσεις και μας βοηθά να κερδίσουμε τα πλεονεκτήματα μιας κλινικής εμπειρίας που είναι κρίσιμη για την πρακτική μας.\nΘα πρέπει να κοιτάμε πέρα από τα δόντια και να εντοπίζουμε θέματα υγείας που επηρεάζουν τους νεαρούς ασθενείς μας. Έπειτα θα είμαστε σε θέση να προτείνουμε μια ολοκληρωμένη θεραπεία που να προσφέρει στους ασθενείς μια πιο υγιή ζωή με όμορφα χαμόγελα.\nΠροηγούμενο άρθροΑφιέρωμα Μαρτίου: Ύπνος, Αναπνοή και Παιδιά! (Μέρος Πρώτο)\nΕπόμενο άρθροΑνθρώπινα Δόντια: Μια εκπληκτική εξέλιξη!


Αμεινίας ο Παλληνεύς: Γιατί το Μαξίμου «καίει» το σενάριο για τις 180 ψήφους υπέρ των μέτρων\nΓιατί το Μαξίμου «καίει» το σενάριο για τις 180 ψήφους υπέρ των μέτρων\nΌλα της… αξιολόγησης δύσκολα για την κυβέρνηση. Στους «πονοκεφάλους» από τις σκληρές απαιτήσεις των δανειστών, ήρθαν να προστεθούν και τα ζητήματα που άπτονται της κυβερνητικής στρατηγικής.\nΤα νερά τάραξε ο υπουργός Εσωτερικών Πάνος Σκουρλέτης, ο οποίος άνοιξε ευθέως ζήτημα για την ανάγκη η κυβέρνηση να ζητήσει αυξημένη πλειοψηφία κατά την ψήφιση των μέτρων στη Βουλή. Μιας και όπως είπε, «αυτά τα μέτρα αφορούν το έτος 2019».\nΟ υπουργός διεμήνυσε σε όλους τους τόνους μεν, ότι πρόκειται για προσωπική του άποψη. Πλην όμως, μέσω αυτής σφυγμομέτρησε τις… προθέσεις των κομμάτων, αφού όλες οι πολιτικές δυνάμεις έσπευσαν να τοποθετηθούν. Ενώ όπως έλεγαν κυβερνητικοί παράγοντες λίγο αργότερα, «πρόκειται για θέματα που τα έχουμε συζητήσει», αφήνοντας έτσι να εννοηθεί πως οι ίδιοι δεν αιφνιδιάστηκαν.\nΜε το που έγινε πάντως γνωστή η είδηση στους κόλπους της κυβέρνησης υπήρξε μία σχετική αμηχανία. Κι αυτό, γιατί μόλις πριν πέντε μέρες ο κυβερνητικός εκπρόσωπος είχε πει στην ενημέρωση των πολιτικών συντακτών ότι «η κυβερνητική πλειοψηφία αριθμεί 153 βουλευτές», ξεκόβοντας μια καλή οποιαδήποτε σκέψη για αυξημένη πλειοψηφία για την ψήφιση της συμφωνίας.\nΣτην κατεύθυνση αυτή, αρμόδιες πηγές δήλωναν στο iefimerida πως «η κυβερνητική πλειοψηφία είναι αρραγής. Η μπάλα τώρα είναι στη ΝΔ», ξεκαθαρίζοντας έτσι ότι δεν τίθεται θέμα να ζητήσουν ψήφο από τους 180. Εξ’ αυτού του λόγου ο Δημήτρης Τζανακόπουλος έσπευσε να πει πως ο κ. Σκουρλέτης «δεν έθεσε οποιοδήποτε θεσμικό ή νομικό προαπαιτούμενο» και ότι έκανε ένα πολιτικό κάλεσμα προς τη Νέα Δημοκρατία.\nΠώς διάβασαν τη δήλωση Σκουρλέτη\nΕπιχειρώντας ορισμένες φωνές να αποκωδικοποιήσουν τη δήλωση του κ. Σκουρλέτη έκαναν λόγο ακόμα και για έμμεσο άνοιγμα σε εκλογικά σενάρια. Πράγμα όμως που δεν φαίνεται να το συμμερίζονται στην κυβέρνηση. Όπως όλα δείχνουν πάντως, επιθυμία στα υψηλά κλιμάκια του Μαξίμου είναι να σηκώσουν μόνοι τους τόσο το πολιτικό βάρος και το εσωκομματικό κόστος, καθώς και τα οφέλη που θα φέρει η ολοκλήρωση της δεύτερης αξιολόγησης.


«Το 2022 θα είναι μια καλή χρονιά για την κρουαζιέρα στη Ρόδο» - Δημοκρατική της Ρόδου\n«Το 2022 θα είναι μια καλή χρονιά για την κρουαζιέρα στη Ρόδο»\nΠολύ ενθαρρυντικά είναι τα μηνύματα για την ανάπτυξη της κρουαζιέρας στη Ρόδο, το 2022.\nΜε αφορμή την δημοσιοποίηση των συγκεντρωτικών στοιχείων αφίξεων και επιβατών για την κρουαζιέρα στην Ελλάδα, από την Ένωση Λιμένων Ελλάδος που δόθηκε στην δημοσιότητα, ο διευθύνων σύμβουλος της Five Senses Consulting, σύμβουλος Κρουαζιέρας στο Υπουργείο Τουρισμού Ελλάδας και σύμβουλος Ανάπτυξης Κρουαζιέρας για το Δημοτικό Λιμενικό Ταμείο Νότιας Δωδεκανήσου (και ειδικά για τη Ρόδο) κ. Ιωάννης Μπρας μίλησε στην «δημοκρατική» εξηγώντας τους λόγους για τους οποίους μπορεί η Ρόδος να έχει πολύ καλύτερα αποτελέσματα φέτος –με σημείο αιχμής την μετατροπή του κεντρικού λιμένα σε Inter Port που αποτελεί προσωπικό στόχο του δημάρχου κ. Αντώνη Καμπουράκη.\n«Μετά την ανακοίνωση των αποτελεσμάτων του 2021 για την ελληνική κρουαζιέρα, όσοι είχαν κάνει προβλέψεις για μια κακή χρονιά, διαψεύστηκαν. Βεβαίως ήταν, αφενός η χρονιά της ‘επανεκκίνησης’ και αφετέρου, η χρονιά όπου δοκιμάστηκαν τα πρωτόκολλα τόσο στα πλοία όσο και στα λιμάνια. Η Ελλάδα, απέδειξε στους επισκέπτες της ότι τα πράγματα πήγαν πολύ καλά για τα ταξίδια με κρουαζιερόπλοια, με ασφάλεια προς τους τουριστικούς προορισμούς της χώρας.\nΑυτό που κερδίσαμε το 2021, ουσιαστικά είναι ότι έγινε απευθείας διαφήμιση για όλες τις εταιρείες που ξεκίνησαν από την Ελλάδα (πάνω από 15 τον αριθμό) αξίας δεκάδων εκατομμυρίων ευρώ. Κι αυτό γιατί κάθε εταιρεία που ξεκινούσε από την χώρα μας, φρόντισε να διαφημίσει με κάθε τρόπο, το ξεκίνημά της. Γι αυτό είδαμε το 2021 και για πρώτη φορά μετά από χρόνια, να γίνονται ‘βαφτίσια’ πλοίων στην Ελλάδα. Συνεπώς, οι εκτιμήσεις αναφέρουν ότι το 2022 θα εξελιχθεί σε μια πολύ καλή χρονιά για την κρουαζιέρα.\nΒεβαίως, παραμένουμε σε συνθήκες πανδημίας.\nΜπορεί η μετάλλαξη Όμικρον να έχει δημιουργήσει προβλήματα, όμως υπάρχουν ενθαρρυντικά μηνύματα για την εξέλιξη της επιδημιολογικής κατάστασης.\nΟι δυνητικοί επισκέπτες και όσοι θέλουν να ταξιδέψουν με κρουαζιερόπλοιο είναι συνήθως πλήρως εμβολιασμένοι (όπως και τα πληρώματα) με συνέπεια να υπάρχει μεγαλύτερη εμπιστοσύνη και ασφάλεια για το ταξίδι. Αυτό μεταφράζεται και σε μείωση του βαθμού κινδύνου σε σχέση με την λειτουργία των πλοίων, της κατάστασης του ταξιδιού αλλά και σε σχέση με τους τουριστικούς προορισμούς», όπως τόνισε.\nΟι εκτιμήσεις για την ‘έναρξη’ της σεζόν για την κρουαζιέρα αναφέρουν ότι θα γίνει περί τα μέσα Μαρτίου και θα εξελιχθεί ομαλά.\n«Προς το παρόν, ΔΕΝ υπάρχουν ακυρώσεις για τους επόμενους μήνες, ενώ εκτιμούμε ότι θα υπάρχουν καλές πληρότητες (με 70% περίπου). Οι κρατήσεις κινούνται σε καλά επίπεδα αποδεικνύοντας πως οι προορισμοί στην Ελλάδα, θα επανέλθουν σε επίπεδα και τζίρους προηγουμένων ετών.\nΈνα εξίσου σημαντικό στοιχείο είναι πως θα υπάρχει επιμήκυνση της φετινής σεζόν για περιοχές όπως η Ρόδος –που θα έχει προσεγγίσεις μέχρι και τον Δεκέμβριο (καλώς εχόντων των πραγμάτων και των εξελίξεων).\nΠάντως, η μεγαλύτερη έκθεση για την κρουαζιέρα ‘Sea Trade’ ανακοινώθηκε πως θα πραγματοποιηθεί τον προσεχή Απρίλιο με συνέπεια να έχουμε ενθαρρυντικά μηνύματα και μάλιστα από την αγορά των ΗΠΑ.\nΌλα αυτά δεν μας αφήνουν όμως, κανένα περιθώριο για ΕΦΗΣΥΧΑΣΜΟ. Τα πρωτόκολλα θα συνεχίζουν να εφαρμόζονται κανονικά και το κάθε λιμάνι ανά τουριστικό προορισμό θα πρέπει να αναπτύξει την στρατηγική του, τις επαφές του με τις εταιρείες κρουαζιέρας, το πρόγραμμά του, τις υποδομές του κ.λπ.»\nΣύμφωνα με τον κ. Μπρας, ειδικά για την Ρόδο υπάρχει σχέδιο:\n«Η Ρόδος, έχει περάσει πλέον σε μια νέα κατηγορία -στην κατηγορία των λιμανιών για προσεγγίσεις όλο τον χρόνο! Αυτή άλλωστε είναι και η οδηγία του δημάρχου Ρόδου κ. Αντώνη Καμπουράκη με την αρωγή και στήριξη του Δημοτικού Λιμενικού Ταμείου Νότιας Δωδεκανήσου –με την ευρύτερη πάντοτε, συνεργασία όλων των αρχών και τοπικών φορέων.\nΤο σχέδιο είναι αυτό και είναι σημαντικό: από τη στιγμή που θα τεθεί σε εφαρμογή, θα βοηθήσει στην ανάπτυξη της τοπικής αγοράς και οικονομίας ενώ θα δώσει το κίνητρο και το έναυσμα να δουν οι ταξιδιώτες, μία άλλη μορφή της Ρόδου –ολόκληρο το χρόνο και όχι μόνον τους καλοκαιρινούς μήνες. Μην ξεχνάτε ότι σύμφωνα με τα στατιστικά, άνω του 50% των ταξιδιωτών κρουαζιέρας επιστρέφουν σε έναν προορισμό ως τουρίστες για διακοπές. Συνεπώς, τα οφέλη θα είναι πολύ μεγάλα. Ήδη έχουν ξεκινήσει συζητήσεις για προσεγγίσεις και από νέες εταιρείες που θέλουν να βάλουν στο πρόγραμμά τους την Ρόδο από το 2023 και για τα επόμενα χρόνια.\nΌπως καταλαβαίνουμε όλοι μας, η κρουαζιέρα επιστρέφει πλέον δυναμικά και με την αγαστή συνεργασία της δημοτικής αρχής Ρόδου, του Λιμενικού Ταμείου αλλά και των λοιπών φορέων, θα έχουμε τα μέγιστα αποτελέσματα για το 2022. Η Ρόδος είναι έτοιμη και είναι παρούσα στις εξελίξεις!», είπε ο κ. Μπρας.\nΣημειώνεται ότι ένας από τους στρατηγικούς στόχους της δημοτικής αρχής, είναι να γίνει το λιμάνι της Ρόδου Inter Port που έχει μεγάλη σημασία για την ‘εκκίνηση’ της κρουαζιέρας από το νησί μας λόγω της γεωγραφικής της θέσης και των απευθείας συνδέσεων με ευρωπαϊκές πρωτεύουσες.\nΈνα επιπλέον στοιχείο, είναι ότι ήδη έχουν ανοίξει κάποια τουρκικά λιμάνια η λειτουργία των οποίων επιδρά θετικά προς τους νησιωτικούς προορισμούς.\nΜε μεγάλες πληρότητες και αυξημένη ζήτηση ξεκίνησε η κρουαζιέρα και στη Ρόδο! Με τις καλύτερες συστάσεις και ενθαρρυντικά δεδομένα, ξεκίνησε η κρουαζιέρα για την…\nΤο 2022 η Ρόδος θα έχει προσεγγίσεις κρουαζιερόπλοιων καθ’ όλο το έτος! Πολύ καλά είναι τα μηνύματα που έρχονται από τον κλάδο της κρουαζιέρας…


CORFU TIME: ΚΕΡΚΥΡΑ-ΚΑΣΤΟΡΙΑ 1-2\nΣτο Εθνικό Στάδιο Κέρκυρας λειτούργησε ο άγραφος νόμος του ποδοσφαίρου που λέει ότι όταν χάνεις ευκαιρίες τελικά δέχεσαι το γκολ.\nΟ ΑΟ ΚΕΡΚΥΡΑ λοιπόν έχανε τις ευκαιρίες (36' Σίλβα, 37' Σεντεμέντες, 38' Μανουσαρίδης, 43' Καπετάνος, 52' Αθανασιάδης, 53' Ρεπερνέ ) όμως η ΚΑΣΤΟΡΙΑ έβαλε τα γκολ ( Στεφανίδης 50' και 65' με πέναλτυ). Το μόνο που κατάφερε ο ΑΟ ΚΕΡΚΥΡΑ ήταν να μειώσει στο 72' με τον Νικολόπουλο.\nΜετά βέβαια από αυτό το αποτέλεσμα εξανεμίστηκαν οι όποιες λιγοστές ελπίδες υπήρχαν για την τρίτη θέση.\nΓΙΑ ΤΟ ΠΕΡΙΦΕΡΕΙΑΚΟ\nΑΠΟΛΛΩΝ ΠΑΡΓΑΣ- ΟΛΥΜΠΟΣ 2-2\nΑναρτήθηκε από ΑΛΚΗΣ ΚΟΣΚΙΝΑΣ στις 22:38\nΚΑΙ ΤΩΡΑ ΣΕΙΡΑ ΕΧΕΙ Η FIESTA ΑΝΟΔΟΥ ΤΗΣ ΑΕ ΛΕΥΚΙΜΜΗΣ . Η ΟΜΑΔΑ ΜΑΣ ΘΑ ΓΙΟΡΤΑΣΕΙ ΤΗΝ ΚΑΤΑΚΤΗΣΗ ΤΟΥ ΠΡΩΤΑΘΛΗΜΑΤΟΣ ΚΑΙ ΤΗΝ ΑΝΟΔΟ ΣΤΗΝ Δ ΕΘΝΙΚΗ .ΣΤΗΝ FIESTA ΘΑ ΣΥΜΜΕΤΕΧΟΥΝ : Ο ΠΡΩΤΑΘΛΗΤΗΣ ΤΗΣ Α ΚΑΤΗΓΟΡΙΑΣ ΠΟΣΕΙΔΩΝΑΣ ΒΙΤΑΛΑΔΩΝ ΚΑΘΩΣ ΚΑΙ ΟΜΑΔΑ ΠΑΛΑΙΜΑΧΩΝ ΤΗΣ ΑΕ ΛΕΥΚΙΜΜΗΣ .ΘΑ ΓΙΝΟΥΝ ΑΠΟΝΟΜΕΣ ΒΡΑΒΕΙΩΝ.ΣΤΗΝ ΓΙΟΡΤΗ ΘΑ ΣΥΜΜΕΤΑΣΧΟΥΝ ΚΑΙ ΟΙ SOUTH DEVILS ΠΟΥ ΘΑ ΤΙΜΗΣΟΥΝ TON MVP ΤΗΣ ΧΡΟΝΙΑΣ.Ο MVP ΘΑ ΑΝΑΚΥΡΙΧΘΕΙ ΜΕΣΑ ΑΠΟ ΨΗΦΟΦΟΡΙΑ ΠΟΥ ΔΙΕΞΑΓΕΤΕ ΣΤΗΝ ΙΣΤΟΣΕΛΙΔΑ ΜΑΣ aeleykimmi.blogspot.com\nΚυριακή 26/4/09 είναι τελικά η ημερομηνία της φιέστας της ΑΕ ΛΕΥΚΙΜΜΗΣ η οποία θα γίνει σε συνεργασία με τον ΠΟΣΕΙΔΩΝΑ ΒΙΤΑΛΑΔΩΝ .Πληροφορίες για το πρόγραμμα της εκδήλωσης σε λίγες ημέρες ..\n17 Απριλίου 2009 - 8:36 μ.μ.\nΕίναι κρίμα για την ιστορική ομάδα του Όλυμπου να πέσει κατηγορία, όσο για την Βολίδα είναι μια ομάδα πυροτέχνημα ,που χωρίς φιλάθλους και ιστορία θα εξαφανιστεί σε ένα βράδυ τόσο ξαφνικά όσο ξαφνικά εμφανίστηκε. Για του χρόνου περιμένουμε με ανυπομονησία μια από τις πιο ιστορικές ομάδες του νησιού. Μια ομάδα με αναρίθμητους τίτλους στη συλλογή της. Με οπαδούς που την ακολουθούν πιστά. Ένα σωματείο που έγραψε με χρυσά γράμματα σελίδες του κερκυραϊκού ποδοσφαίρου .Την ομάδα που όλοι λατρεύουμε και υπηρετούμε .Την ΑΘΛΗΤΙΚΗ ΕΝΩΣΗ ΛΕΥΚΙΜΜΗΣ.\nΠολύ μικρή η Κέρκυρα για να χωρέσει το μεγαλείο της αγαπημένης μας ομάδος…. Εμπρός για νέες επιτυχίες …νέους τίτλους… Μοναδικές συγκινήσεις… Αξεπέραστε λαέ της Λευκίμμης …σου αξίζει όχι ένας αλλά πολλοί πανελλήνιοι τίτλοι…. Άσε τους άλλους με άδειες κερκίδες ….. και να λένε ‘’ιστορίες’’SOUTH DEVILS CLUB\n20 Απριλίου 2009 - 4:30 μ.μ.\nΗ λέξη ΑΕΛ για μερικούς ανθρώπους είναι πολλά περισσότερα από μια ποδοσφαιρική ομάδα. Είναι ιδεολογία, είναι τρόπος ζωής. Αυτό ίσχυε από όταν ιδρύθηκε, ισχύει σήμερα και θα ισχύει για πάντα. Αυτό που μας κάνει ξεχωριστούς είναι ότι κλαδί ελιάς δεν πρεσβέυει ούτε πολιτικές παρατάξεις, ούτε κοινωνικά στρώματα. Είναι λαϊκή ομάδα. Μέσα από αυτή την ομάδα βρήκαν τον τρόπο να εκφραστούν πολλοί άνθρωποι, κυρίως εκείνοι που δεν είχαν άλλες διεξόδους και μοχθούσαν για να τα βγάλουν πέρα. Η ιδεολογία αυτή εξαπλώθηκε σύντομα σε ολόκληρη την Νότια Κέρκυρα. Στις μέρες ο λαός της ΑΕΛ είναι αδύνατο να καταμετρηθεί. Είμαστε ΠΑΝΤΟΥ, σε κάθε γωνιά του πλανήτη, και αυτό μας κάνει να ξεχωρίζουμε.\nΑνέκαθεν η πόλη της Λευκίμμης ήταν κατεκλυσμένη από φιλάθλους . Από αυτούς τους ξεχωριστούς ανθρώπους που θα έδιναν τα πάντα για το ιδεώδες της ΑΕΛ.\nO νέος σύνδεσμος της Λευκίμμης είναι αποτέλεσμα της προσπάθειάς μας να εκφράσουμε την αγάπη μας για την "καψούρα" μας, για την ΑΕΛ. Ας στηρίξουμε όλοι αυτή την προσπάθεια για να διατυρηθούμε εκεί που μας αξίζει: ΣΤΗΝ ΚΟΡΥΦΗ... Το ένα βήμα έγινε... Και είναι μόνο η αρχή..SOUTH DEVILS\n20 Απριλίου 2009 - 8:46 μ.μ.


H υβριδική έκδοση του Kia Sportage - kia sportage, kia sportage\nΗ υβριδική έκδοση του Kia Sportage που ονομάζεται «Mild Hybrid»\nΗμερομηνία δημοσίευσης: 4/10/2010\nTην «ελαφρώς» υβριδική έκδοση του ολοκαίνουργιου Sportage παρουσίασε η Kia στην έκθεση του Παρισιού. Οι διαστάσεις του παραμένουν στα 4.440x1.855x1.635 χιλ. για ΜxΠxΥ, όμως το αυτοκίνητο θα έχει ελαφρώς διαφοροποιημένο αμάξωμα με στόχο την καλύτερη αεροδυναμική αντίσταση, και ως συνέπεια τη μειωμένη κατανάλωση. Για τον ίδιο λόγο το μοντέλο θα εφοδιάζεται με ελαστικά μειωμένης αντίστασης, ενώ το αποτέλεσμα θα είναι οι ρύποι CO2 της τάξης των μόλις 117 γρ./χιλιόμετρο. Από πλευράς μηχανικού συνόλου το Sportage Mild Hybrid θα χρησιμοποιεί κινητήρα πετρελαίου με χωρητικότητα στα 1,7 λίτρα και απόδοση στους 115 ίππους και 260 Nm ροπής από τις μόλις 1.250 σ.α.λ. Περισσότερα τεχνικά στοιχεία δεν έχουν ανακοινωθεί ακόμη, όμως ο πετρελαιοκινητήρας θα συνδυάζεται με έναν μικρό ηλεκτροκινητήρα της τάξης των μόλις 5 kW.


Ανακοινώθηκε το νέο κυβερνητικό σχήμα | Economistas.gr\nΟ νέος κυβερνητικός εκπρόσωπος Χρ. Ταραντίλης ανακοινώνει τη σύνθεση της νέας κυβέρνησης / urokinissi\nNewsroom 04/01/2021 12:06 ΠΟΛΙΤΙΚΗ\nΑνακοινώθηκε ο ανασχηματισμός και το νέο κυβερνητικό σχήμα που επέλεξε ο πρωθυπουργός Κυριάκος Μητσοτάκης. Την ανακοίνωση έκανε ο νέος κυβερνητικός εκπρόσωπος Χρ. Ταραντίλης.\nΥφυπουργός για κτηματολόγιο: Γιώργος ΣΤυλιος\nΥφυπουργός για πλοία: Κώστας Κατσαφάδος


FROM to BOOK Bulletin of the\nRamakrishna Missio Institute of Culture\nΕΣΤΙΑΖΟΝΤΑΣ: ΣΤΗΝ ΑΓΙΑ ΜΗΤΕΡΑ ΣΑΡΑΝΤΑ ΝΤΕΒΙ\nΜητέρα - γνωστή άγνωστη\nΓεννήθηκε από την Σγιαμασουντάρι Ντέβι και τον Ραματσάντρα Μουκοπαντγιάγια στο Τζαϊράμπατι. Την ονόμασαν Σάραντα. Περπάτησε σ’ αυτήν την γη για εξήντα επτά έτη. Ήταν άτεκνη. Αλλά προτού αναχωρήσει από αυτόν τον κόσμο, εκατοντάδες την αποκάλεσαν "μητέρα τους". Σήμερα, εκατομμύρια σε όλο τον κόσμο την λατρεύουν ως την "Αγία Μητέρα".\nΠοια ήταν αυτή; Ποια είναι αυτή;\nΣτις παιδικές της φίλες ήταν γνωστή σαν ένα γλυκό κορίτσι και ήταν αγαπητή από όλους. Αργότερα, μία από αυτές διηγήθηκε τις αναμνήσεις της και είπε, "η Μητέρα ήταν πολύ απλός άνθρωπος. Κανένας δεν είχε οποιαδήποτε φιλονικία μαζί της κατά τη διάρκεια των παιχνιδιών της παιδικής ηλικίας". Όταν κάποιο κορίτσι έκανε κάποιο παράπτωμα, εκείνη θα μεσολαβούσε, θα εξομάλυνε τις φιλονικίες τους και θα αποκαθιστούσε τις σχέσεις. Οι φίλες της είχαν παρατηρήσει ότι αν και έπαιζε με κούκλες, αυτή προτιμούσε να λατρεύει την Θεά Κάλι και την Λάκσμι σε ομοιώματα που η ίδια έκανε.\nΟι ηλικιωμένοι του χωριού ήξεραν πως η νέα Σάραντα είναι ένα ήσυχο, έξυπνο κορίτσι, με καλούς τρόπους, και ικανή στην εργασία της. Χωρίς να της το ζητούν, από μόνη της με μεγάλη αποφασιστικότητα εκτελούσε όλα τα καθήκοντά της σχολαστικά.\nΤα αδέρφια της, έβλεπαν σ’ αυτήν μια μοναδική αδελφή. Έλεγαν η αδελφή μας είναι η ενσάρκωση της Λάκσμι. Φροντίζει για να μας διατηρήσει στην ζωή χωρίς να υπολογίζει κόπο. Καθαρίζει το ρύζι, γνέθει ιερά νήματα, ταΐζει τις αγελάδες με χόρτο, μαγειρεύει, το κορίτσι αυτό κάνει όλες τις δουλειές του σπιτιού. Όλα γίνονταν από τα χέρια της αδερφής μας.\nΟι πεινασμένοι άνθρωποι που έρχονταν στο σπίτι του Ραματσάντρα (πατέρα της) για να πάρουνε κισούρι(ρύζι με ψάρι ή όσπρια) έβλεπαν την Σάραντα, έντεκα ετών τότε να αερίζει με την βεντάγια το καυτόκισούριέτσι ώστε να μπορούν το φάνε γρήγορα και να κατευνάσουν την πείνα τους. Ίσως πεινούσαν πάρα πολύ και απορροφημένοι από το φαγητό δεν παρατηρούσαν το πρόσωπό της που ήταν γεμάτο ανησυχία, συμπόνια και αγάπη, που συνδυαζόταν με μια μητρικότητα που είναι σπάνιο σε ένα τόσο νέο κορίτσι.\nΟ Ραμ Χρίνταϊ Γκχόσαλ από ένα γειτονικό χωριό εξεπλάγην όταν την είδε να διαλογίζεται μπροστά σε ένα ομοίωμα της Θεάς Τζάγκαντ-ντάτρι. Δεν μπορούσε να ξεχωρίσει ποια ήταν η αληθινή Τζαγκάντ-ντάτρι. Τόσο τέλειος ήταν ο αυτό-ταυτισμός της Σάραντα με τη θεότητα.\nΗ Μπχανούπισι, μια φτωχή γυναίκα του Τζαϊράμπατι, θεωρούσε την Σάραντα ως την Ούμα (σύζυγος του Σίβα) ή Πάρβατι και το σύζυγό της τον Σρι Ραμακρίσνα ως τον Σίβα τον ίδιο.\nΌταν έφθασε στο Τζαϊράμπατι η φήμη ότι ο Σρι Ραμακρίσνα είχε τρελαθεί, οι συγχωριανοί της λυπήθηκαν που ήταν η σύζυγος ενός τρελού.\nΓια τον ληστή και τη σύζυγό του στο Τέλο Μπέλο*, η Σάραντα ήταν η στοργική κόρη στην οποία έβλεπαν την επιλεγμένη τους θεότητα Μητέρα Κάλι.\nΣτο Ντακσινέσβαρ, Η Σάραντα Ντέβι ήταν η αφοσιωμένη σύζυγος και η Πρώτιστη μαθήτρια του Σρι Ραμακρίσνα που τον υπηρετούσε ολόκαρδα. Και εκείνος, ο σύζυγος και γκουρού την θεωρούσε ως την παντοτινά ευδαίμονη Θεϊκή Μητέρα. Την λάτρεψε τελετουργικά ως Θεά Σόντασι**, και της πρόσφερε τους καρπούς όλων των ασκήσεών του και το κομποσκοίνι του στα πόδια της.\nΗ ίδια δεν είχε καμία βασική εκπαίδευση. Δεν μπορούσε να γράψει ούτε ακόμη και το όνομά της. Και όμως ο Σρι Ραμακρίσνα δήλωσε, "η Σάραντα είναι, η Σαράσβατι (η Θεά της Γνώσης) η οποία έχει έρθει να μεταδώσει τη γνώση. "\nΑλλά ο Χρίνταϊ, ο ανηψιός του Σρι Ραμακρίσνα, αν και έζησε συνεχώς μαζί του, δεν είχε καμία αντίληψη του μεγαλείου της Μητέρας. Συμπεριφέρθηκε προς αυτήν με αγένεια περισσότερο από μία φορά και ο Σρι Ραμακρίσνα τον προειδοποίησε να μην μιλάει προσβλητικά σ’ αυτήν γιατί, "... εάν αυτή ανοίξει την κουκούλα*** της ακόμη και ο Μπράχμα, ο Βίσνου και ο Μαχέσβαρα δεν σε σώζουν.' Αλλά ποιος μπορούσε να καταλάβει το βάθος αυτής της δήλωσης;\nΌταν η Σάραντα Ντέβι πήγε να ζήσει στο Καμάρ-πουκούρ μετά απότο Μαχά-Σαμάντχι (θάνατο)του Τακούρ (Σρι Ραμακρίσνα), οι συγχωριανοί της την επέκριναν γιατί φορούσε ένα Σάρι με μια λεπτή κόκκινη μπορντούρα και ένα ζευγάρι χρυσά βραχιόλια ενάντια στον επικρατούντα κανόνα του πως πρέπει να ντύνεται μια χήρα****. Θα είχε διωχτεί από την κάστα της, αλλά μεσολάβησε η Πρασαναμαγί της οικογένειας Λάχα στην οποία είχανε πάρα πολύ μεγάλο σεβασμό οι συγχωριανοί της. Δήλωσε ότι η Σάραντα και ο Γκαντάϊ (Ραμακρίσνα) ήταν θεία όντα.\nΑκόμα αργότερα, στο Τζαϊράμπατι, οι τοπικοί Βραχμάνοι της επέβαλαν ένα πρόστιμο είκοσι πέντε ρουπίων. Κατά τη διάρκεια της Τζάγκαντ-ντάτρι***** Πούτζα******, όταν ο αδελφός της Μητέρας ο Κάλι προσέφερε Πρασάντ (αντίδωρο) στους Βραχμάνους, ένας μη- Βραχμάνος έβαλε ένα χόμα τιλάκ (σημάδι κόκκινο)στο μέτωπό του. Αυτό ρύπανε αυτόν και το Πρασάντ. Ως εκ τούτου μπήκε αυτό το πρόστιμο και η Μητέρα έπρεπε να πληρώσει, επειδή εκείνη ήταν ο επικεφαλής της οικογένειας για την οποία γινόταν αυτή η τελετουργία της Πούτζας.\n"Εγώ η ίδια είμαι η Μάγια"\nΚάποτε όταν βρισκόταν στο Μπενάρες, κάποιες ντόπιες επισκέπτριες την βρήκαν να ασχολείται με την Ραντχού και τον Μπούντεβ και επιπλέον να ζητά από την Γκόλαπ-Μα να της καρικώσει το ρούχο της. Βλέποντας μια τέτοια κοινή οικογενειακή εικόνα, μία από αυτές ξαφνικά είπε, "βλέπω, εσείς είστε βαθειά απορροφημένη στην Μάγια." "Τι να κάνω καλό μου κορίτσι " απάντησε η Μητέρα, "Εγώ είμαι η ίδια η Μάγια", ένας υπαινιγμός πάρα πολύ ασύλληπτος για να τον αντιληφθεί η επισκέπτρια.\nΓι’ αυτό η Γκίτα λέει:\nAvajananti mam mudha manushim tanum ashritamI\nParαm bhavam ajananto\nmama bhutamaheshvarαm ΙΙ(Ch ΙΧ, V. 11)\nΑλλά οι απλοί άνθρωποι του χωριού και οι πιστοί ____ αναγνώριζαν σε αυτήν την αγάπη της Μητέρας που αγκάλιαζε τα πάντα. Και εκείνοι που είχαν πνευματική ευαισθησία ευλογήθηκαν με ένα κρυφοκοίταγμα της θείας φύσης της. Μας έρχεται στο νου μια παραβολή του Σρι Ραμακρίσνα, που ένας γαιοκτήμονας ήθελε να μάθει πώς οι διάφοροι άνθρωποι προσδιορίζουν την αξία ενός πολύτιμου λίθου που είχε. Ο λαχανοπώλης έδωσε εννέα οκάδες μελιτζάνες και τίποτα περισσότερο. Ο έμπορος υφασμάτων δέχθηκε να δώσει εννιακόσιες ρουπίες. Και όταν το είδε ένας κοσμηματοπώλης, πρόσφερε χωρίς δισταγμό εκατό χιλιάδες ρουπίες.\nΟ Σουάμι Βιβεκάναντα δεν είχε δει ποτέ το πρόσωπό της. Αλλά ήξερε ότι ήταν η Θεϊκή Μητέρα του Σύμπαντος που ήρθε να αναβιώσει την Σάκτι σ' αυτή την χώρα και έχοντάς την ως πυρήνα τους θα γεννιόντουσαν νέοι Γκάργκι και Μαϊτρέγια. Για τον Σουάμι Βιβεκάναντα, ήταν μεγαλύτερη ακόμη και από τον Τακούρ (Σρι Ραμακρίσνα).\nΗ ίδια έζησε μια ζωή οικογενειάρχη. Αλλά ο Σουάμιτζι (Βιβεκάναντα) δήλωσε ότι αποτελεί τη ‘Γκνιάνα της Αδελφότητας’ (Sangha Janani) ─ ανεπίσημα η ύψιστη αρχή του τάγματος των μοναχών του Ραμακρίσνα. Η ίδια έδωσε την μύηση σε μερικούς νέους αναζητητές στον μοναχισμό και τους καθοδήγησε στη μοναστική τους ζωή.\nΈδωσε το μάντρα- ντίκσα (δηλ. μύηση) σε εκατοντάδες ανθρώπους. Αντί να δέχεται ‘υπηρεσία στον Γκουρού’ (Guru-seva) από αυτούς, εκείνη εκτελούσε 'υπηρεσία στον μαθητή' (Shishya-seva) όπως η Μητέρα υπηρετεί τα παιδιά της.\nΉταν αδύνατο να κατανοήσει κανείς την αληθινή φύση της εάν εκείνη η ίδια δεν την αποκάλυπτε. Η μητέρα της η Σγιαμασουντάρι, αυτή που ήτανε η πιο κοντινή από οποιαδήποτε άλλη, είπε, "καλό μου παιδί, αναρωτιέμαι ποια αληθινά είσαι! Πώς μπορώ να σε κατανοήσω κόρη μου.!'’\nΟ Σουάμι Σαραντάναντα, την υπηρέτησε έτη και έτη, και εξέφρασε την αδυναμία του να την κατανοήσει εντελώς, μέσω ενός τραγουδιού στο οποίο λέει,\n"... Ήμουν κοντά σ’ αυτήν τόσο πολύ καιρό\nΤην ακολούθησα οπουδήποτε πήγε\nΑλλά ανίκανος να κατανοήσω οτιδήποτε (γι’ αυτήν)\nΔέχομαι την ήττα μου."\nΠάλι, ένας άλλος αναζητητής ο ποιητής Πρέμικτραγούδησε: Matumikekeujanena ― Μητέρα, ουδείς γνωρίζει ποια αληθινά είσαι. Μερικοί στίχοι αυτού του τραγουδιού θα μπορούσαν να μεταφραστούν ως εξής:\n"Διάφοροι άνθρωποι σε περιγράφουν\nποικιλοτρόπως, Οι γραφές... αδυνατούν να βγάλουν ένα\nσυμπέρασμα. Η τελική Αλήθεια είναι εκεί μέσα στην\nΑλλά δεν μπορεί ποτέ να γνωσθεί.\nΟτιδήποτε εμφανίζεται μέσα στο χώρο της\nαυτό είναι το όριο το οποίο μπορούμε\nΟ Πρέμικ λέει, το μόνο που κατάφεραν όλοι είναι\nμόνο μια σύγχυση.\nΌσον αφορά στη θέα της αληθινής Της Φύσης\nΑκόμη και ο Μπράχμα, ο Βίσνου, και ο Μαχέσβαρα είναι όλοι\nΗ δήλωση ότι η Βεδάντα περιέχει την τελική αλήθεια, αλλά ότι αυτή δεν μπορεί ποτέ να γνωσθεί, είναι σημαντικό. Η τελική αλήθεια είναι η μια Πραγματικότητα που βρίσκεται πίσω από όλες τις εκδηλώσεις. Η Μητέρα είναι η Σάκτι, η Αρχέγονη Ενέργεια. Ο Σρι Ραμακρίσνα λέει. Το Μπράχμαν και η Σάκτι είναι ένα και το αυτό. Εκείνος δήλωσε ότι εκείνη ήταν "η Σάκτι του". Η Σάκτι και το Μπράχμαν είναι η μία και αυτή Πραγματικότητα. Δηλαδή αυτή είναι η τελική της ταυτότητα. Επομένως υπό αυτήν τη μορφή, ο Σρι Ραμακρίσνα και η Σάραντα Ντέβι είναι η Μία και αυτή η Πραγματικότητα εκδηλωμένη μέσα από δύο χωριστές μορφές.\nΈτσι η Μητέρα είναι το Ένα χωρίς δεύτερο. Είναι η Ψυχή της ψυχής μας. Σαν Μπράχμασβαρούπινι, είναι πάντα άγνωστη και μη αναγνωρίσιμη. Είναι ποτέ δυνατόν να εξαντεικιμενευτεί και να γνωσθεί; Ο Γνώστης συγχωνεύεται στο "αντικείμενο" της αναζήτησής του.\nΜια αλατένια κούκλα πήγε να βυθομετρήσει τον ωκεανό. Μόλις πάτησε στο νερό διαλύθηκε και έγινε ένα με τον ωκεανό.\nΛόγια της Αγίας Μητέρας:\nΟι άνθρωποι με επισκέπτονται και μου λένε, "η ζωή μου είναι χωρίς γαλήνη, δεν νοιώθω ποτέ την παρουσία του Θεού, πέστε μου πώς να βρω την γαλήνη", και τα λοιπά. Μετά τους κοιτάω και κοιτάω και τον εαυτό μου και αναρωτιέμαι γιατί μιλούν με αυτόν τον τρόπο. Είμαι εγώ διαφορετική από τους κοινούς ανθρώπους; Εγώ η ίδια ουδέποτε γνώρισα ανησυχία. Και ως προς την παρουσία του Θεού, την έχω πάντα. Μπορώ να Τον δω όποτε θέλω."\nΌταν κάποιος μαθητής την ρώτησε γιατί έκλαψε σαν ένα συνηθισμένο πρόσωπο στο θάνατο του νεαρού ανηψιού της, η Μητέρα απάντησε, ‘ζω ως οικογενειάρχης πρέπει να γευτώ τα φρούτα του δέντρου του κόσμου’. Γι’ αυτό κλαίω. Ο Σρι Ραμακρίσνα κάποτε είπε, "Ὀταν ο Θεός ενσαρκώνεται σε ένα ανθρώπινο σώμα, ενεργεί ακριβώς όπως ένα άνθρωπος. Νιώθει την ίδια πείνα, δίψα, ασθένεια, τη θλίψη και το φόβο όπως όλοι. Ακόμη και το Μπράχμαν κλαίει όταν πιάνεται στην παγίδα των πέντε στοιχείων."\n- "Ο ευκολότερος και καλύτερος τρόπος για να λυθούν τα προβλήματα της ζωής είναι η επανάληψη του Ονόματος του Θεού, του Σρι Ραμακρίσνα, σιωπηλά." –\n* Το ζευγάρι ληστών που την φρόντισε όταν η Σάραντα πηγαίνοντας στο Ντακσινέσβαρ έμεινε πολύ πίσω από την παρέα της και αδιαθέτησε.\n** Παρθένα θεότητα\n*** Εδώ την παρομοιάζει με κόμπρα.\n**** Στα λευκά χρώμα πένθους.\n***** Τζάγκαντ: Σύμπαν, Τζάγκαντ-ντάτρι : Αυτή που κρατά το Σύμπαν.\n****** Πούτζα είναι μια μορφή λατρείας των πιστών στην προτιμώμενη Θεότητά τους με διαφορετικό αριθμό προσφορών όπως τροφή, νερό, φωτιά, λιβάνι, λουλούδια κ.α. ανάλογα το άτομο τον λόγο και την ώρα που γίνεται. Η προσφορά συνοδεύεται από κάποιο τελετουργικό.